title: Metsäkanat

text: Metsäkanat ("Tetraoninae", synonyymi "Tetraonidae") on pohjoisten alueiden kanalintujen alaheimo, johon kuuluu 17 lajia. Metsäkanat ovat tunnettuja komeista soidinmenoistaan. Yleisin metsäkanalaji suomessa on teeri. Joissakin murteissa metsäkanalla on tarkoitettu riekkoa.


title: Metsäkanat

text: Metsäkanat ovat keskikokoisia tai suuria, voimakasrakenteisia lintuja. Niillä on höyhenpeitteiset sierainaukot ja voimakkaat, osaksi tai kokonaan höyhenpeitteiset jalat, joissa ei ole kannuksia toisin kuin aitokanoilla. Siivet ovat pyöreät ja käsisulat jäykät ja kaartuvat. Metsäkanojen lento on äänekästä ja lennossa vuorottelevat nopeat siiveniskut ja liidot.


title: Metsäkanat

text: Metsäkanat ovat paikkalintuja ja ne elävät tuntureilla ja laajoissa havumetsissä. Ne käyttävät ravinnoksen pääasiasa kasvinosia, mutta kesäisin ne syövät myös hyönteisiä. Metsäkanojen pesä on maassa ja naaras hoitaa poikaset yksin.


title: Cargotec

text: Cargotec Oyj on suomalainen pörssiyhtiö, joka toimittaa lastinkäsittelykoneita ja -laitteita laivoihin, satamiin, terminaaleihin ja lähikuljetuksiin. Cargotecin tuotemerkkejä ovat MacGregor, Kalmar ja Hiab. Yhtiö perustettiin kesäkuussa 2005, kun Kone Oyj muodosti lastinkäsittelyratkaisut-toimialastaan erillisen yhtiön.


title: Cargotec

text: Cargotecin toimitusjohtajana on toiminut Mika Vehviläinen 1. maaliskuuta 2013 alkaen. Yhtiön hallituksen puheenjohtajana toimii Ilkka Herlin.


title: Cargotec

text: Cargotecilla on kolme liiketoiminta-aluetta: MacGregor, Kalmar ja Hiab:


title: Cargotec

text: Kone Oyj osti vuonna 2002 toisen suomalaisen pörssiyhtiön, Partek Oyj:n, osakekannan ja vuonna 2004 ruotsalaisen laivojen lastinkäsittelylaitteita valmistavan MacGregor International AB:n sen ruotsalaisilta omistajilta Gambrolta ja Industri Kapitalilta. Kone Oyj jakautui vuonna 2005 kahdeksi uudeksi yhtiöksi, Cargotec Oyj:ksi ja uudeksi Kone Oyj:ksi. Tuolloin Cargotec-yhtiöön siirrettiin Partekin kuormankäsittely- ja kontinkäsittely-toimialat sekä MacGregor-yhtiön liiketoiminta. Partek oli käyttänyt kuormankäsittelytoimialastaan nimitystä Partek Cargotec.


title: Cargotec

text: Englannista lähtöisin oleva MacGregor on palvellut varustamoita, laivayhtiöitä ja telakoita vuodesta 1937. Kone oli hankkinut MacGregorin ensimmäisen kerran vuonna 1983 ja yhdistänyt sen aiemmin hankkimansa "Navire Cargo Gear Oy":n kanssa MacGregor-Navire-toimialaksi. Kone myi tämän toimialansa vuonna 1993 ruotsalaiselle pääomasijoitusyhtiö "Incentivelle", joka yhdisti sen "Hägglunds Marinen" kanssa MacGregor International AB:ksi. Incentivestä tuli myöhemmin Gambro. Se myi 60 prosenttia MacGregorista vuonna 1998 Industri Kapitalille. Cargotec osti globaalin laivojen lastinkäsittelylaitteita toimittavan MacGregor International AB:n vuonna 2005 vahvistaakseen Cargotecin lastinkäsittelytarjontaa. 2000-luvulla yritysostot ovat kasvattaneet MacGregoria.


title: Cargotec

text: Kalmar alkoi muotoutua vuonna 1997, kun Partek Oyj osti Suomen valtiolta Oy Sisu Ab:n. Samana vuonna Partek hankki osake-enemmistön ruotsalaisesta kontinkäsittelylaitteita valmistavasta Kalmar Industries AB:stä. Vuonna 2012 Cargotec avasi Tampereella teknologia- ja osaamiskeskuksen, jossa Kalmar panostaa energiatehokkaiden, turvallisten ja älykkäiden koneiden sekä automaatioratkaisujen kehittämiseen.


title: Cargotec

text: Partek osti Multilift-ryhmän vuonna 1977. Tätä voidaan pitää Cargotecin Hiab-liiketoiminnan alkuna. Vuonna 1985 Partek osti Hydrauliska Industrier AB:n ja Jonsered-puutavaranosturit. Muutama vuosi myöhemmin Partek hankki Fiskarsin puutavaranosturiliiketoiminnan. Useat yritysostot vuonna 2000 vahvistivat kuormankäsittelytoimintaa. Vuonna 2004 Hiab-nimi otettiin käyttöön koko Cargotecin kuormankäsittelyliiketoiminnalle.


title: Cargotec

text: Cargotecin suurimmat osakkeenomistajat ovat Herlinin sukuun kuuluvat Ilkka Herlin (sijoitusyhtiö Wipunen varainhallinta Oy), Niklas Herlinin kuolinpesä (Mariatorp Oy), ja Ilona Herlin (31.8.2015 alkaen Pivosto Oy), kukin yli 22 %:n äänivaltaosuudella.


title: Eddy De Lépine

text: Eddy De Lépine (s. 30. maaliskuuta 1984 Fort-de-France, Martinique) on ranskalainen pikajuoksija.


title: Eddy De Lépine

text: Vuonna 2001 De Lépine saavutti pronssia alle 18-vuotiaiden MM-kilpailuissa 110 metrin aitajuoksussa. Vuonna 2003 alle 20-vuotiaiden EM-kilpailuissa hän voitti pronssia 4×100 metrin viestissä. Alle 23-vuotiaiden EM-kilpailuissa 2005 hän juoksi toiseksi 100 metrillä ja voitti kultaa 4×100 metrin viestissä. Helsingin MM-kilpailuissa 2005 hän voitti kultaa 4 x 100 metrin viestissä yhdessä Ladji Doucourén, Ronald Pognonin ja Lueyi Dovyn kanssa.


title: Eddy De Lépine

text: Göteborgin EM-kilpailuissa 2006 hän juoksi 200 metrillä kuudenneksi.


title: Roni Martin

text: Roni Martin on suomalainen muusikko, laulaja, säveltäjä ja tuottaja. Hän on tullut tunnetuksi lukuisten tanssiteosten säveltäjänä, joissa usein yhdistyy nykyflamenco, jazz, rock ja taidemusiikki. Martin palkittiin Vuoden teatterimusiikkiteko-palkinnolla vuoden 2010 Thalia-gaalassa ja vuonna 2012 parhaasta musiikista flamencon tärkeimmässä koreografiakilpailussa Certamen de Coreografía de Danza Española y Flamencossa.


title: Roni Martin

text: Hän on ollut tanssiteoksien säveltäjänä mm. ryhmille Compañía Kaari & Roni Martin (FIN), Nuevo Ballet Español (ES) ja Danza Flamenca (SWE).


title: Roni Martin

text: Moderneja tulkintoja Pentti Saarikosken runoista yhdessä Jukka Orman kanssa julkaistiin vuonna 2004, jolloin se valittiin yhdeksi vuoden levyistä Helsingin Sanomissa. Samat sävellykset kuultiin Helsingin Juhlaviikkojen Huvilateltassa samana vuonna. Aiemmat julkaisut Winha-yhtyeen solistina ja lauluntekijänä Sielun Veljien Seal on Velvet -levymerkillä.


title: Roni Martin

text: Kesäkuussa 2006 Kaari ja Roni Martinin teos "Kerro minulle sade" palkittiin Madridin koreografiakilpailussa kolmannella palkinnolla. Kyseessä oli ensimmäinen kilpailun viisitoistavuotisen historian aikana palkittu ulkomaalainen teos.


title: Roni Martin

text: Vuonna 2007 Martinin säveltämä tanssiteos "Bailando entre palabras" sai ensi-esityksensä Espanjan suurimmalla tanssifestivaalilla Madrid en Danza. Samana vuonna "Bailando entre palabra" sekä "Kerro minulle sade" kutsuttiin Madridiin "La otra mirada del flamenco" -sarjaan, jossa "Kerro minulle sade" sai erityisesti huomiota osakseen ensimmäisenä kansainvälisenä esityksenä sarjan 12-vuotisessa historiassa, jossa on aiemmin nähty useita Espanjan nimekkäimpiä esiintyjiä.


title: Roni Martin

text: Vuonna 2009 Roni Martin sävelsi flamencoteoksen Peppi Pitkätossu Helsingin Juhlaviikoille.


title: Roni Martin

text:
7. helmikuuta 2010 Martinille myönnettiin Thalia-gaalassa Vuoden teatterimusiikkiteko-palkinto teoksesta Peppi Pitkätossu.
Samana vuonna Martin julkaisi omaa nimeään kantavan sooloalbumin, jonka kappaleet ovat pääosin Martinin omia sävellyksi ja sanoituksia. Levyn tuotti Didier Selin.


title: Roni Martin

text: Vuonna 2012 Roni Martin tulkitsi yhdessä Maarit Hurmerinnan ja Siiri Nordinin kanssa Jukka Orman sävellyksiä Anja Snellmanin runoihin.


title: Roni Martin

text: Marraskuussa 2012 Martin esitti uusitut versiot sävellyksistään Pentti Saarikosken runoihin yhdessä Kaari Martinin, Sanna Salmenkallion ja Jukka Orman kanssa, Saarikosken 75-vuotis syntymäpäivän kunniaksi.


title: Roni Martin

text: Joulukuussa 2012 Roni Martinin säveltämä Korppi ja kello-teos palkittiin parhaasta musiikista kuuluisassa Madridin koreografiakilpailussa. Kaari Martin voitti myös pääpalkinnon parhaasta soolokoreografiasta ja Erika Turunen parhaasta puvustuksesta. Nämä palkinnot annettiin ensimmäistä kertaa ulkomaiselle ryhmälle.


title: Roni Martin

text: Helsingin Juhlaviikoilla elokuussa 2015 sai ensi-iltansa Roni Martinin säveltämä kokoillan teos KILL Carmen, joka sai loistavan vastaanoton kriitikoilta ja kaikki esitykset olivat loppuun myytyjä.


title: Roni Martin

text: Alkuvuodesta 2017 tiedotettiin, että Martin julkaisee uuden levyn nimeltään Kalabalik Brass Band. Levyn julkaisee Martinin perustama uusi levymerkki Pretzl Beats ja se sisältää ensimmäistä kertaa seitsemään vuoteen uutta levytettyä materiaalia. Edellinen julkaisu vuodelta 2011, 4 Movements for Movement oli kokoelma tanssille sävellettyjä kappaleita.


title: Roni Martin

text: Martin on säveltänyt myös teatteri-, tv- ja elokuvamusiikkia ja työskennellyt tuottajana, äänittäjänä ja miksaajana useilla levytyksillä koko uransa ajan. Vuodesta 2016 eteenpäin Martin on toiminut soittajana mm. Jukka Orman Oppivuodet-yhtyessä yhdessä Anssi Nykäsen ja Eeva Koivusalon kanssa. Martin myös tuotti Orman oppivuodet-nimisen levyn, joka äänitettiin Martinin omistamassa Studio Martin & Harrisonissa.


title: Roni Martin

text: Maaliskuussa 2018 sai ensi-iltansa Compañía Kaari & Roni Martinin teos Anna Karenina, jonka kaikki esitykset olivat loppuunmyytyjä. Teos sai kriitikoilta ylistävät arvostelut ja mm. Helsingin Sanomat kirjoitti teoksesta, että "Anna Kareninassa esitetään klassikkotulkinnan sijaan klassikon roolien hajottaminen ja niiden syvätarkka analyysi nykyajassa".


title: Roni Martin

text: Anna Kareninassa vanhenevan kreivin roolin tanssi Jorma Uotinen


title: Aitokanat

text: Aitokanat, vanhalta nimeltään peltokanat ("Phasianidae"), on kanalintujen heimo, johon kuuluu 49 sukua ja 129 lajia.


title: Aitokanat

text: Eroina metsäkanoihin aitokanoilla on höyhenettömät sierainaukot ja useimmilla lajeilla myös höyhenettömät nilkat, joissa useiden lajien koirailla on kannukset.


title: Aitokanat

text: Aitokanat esiintyvät aukeissa elinympäristöissä ja elävät maassa. Ne ovat hyviä juoksemaan ja lentävät vain hätätilanteessa. Ravinnokseen aitokanat käyttävät kasvinosia ja pieniä hyönteisiä.


title: Maricica Puică

text: Maricica Puică (s. 29. heinäkuuta 1950 Iași, Romania) on entinen romanialainen keskimatkojen juoksija.


title: Maricica Puică

text: Puică alkoi menestyä juoksussa vasta suhteellisen varttuneena. Vuonna 1979 hän teki maailmanennätyksen 2 000 metrin juoksussa Bukarestissa ajalla 5.33,5. Vuonna 1982 hän teki mailin juoksun maailmanennätyksen Rietissä ajalla 4.17,44. Samana vuonna hän voitti hopeaa Ateenan EM-kisojen 3 000 metrin juoksussa. 1984 Los Angelesin kesäolympialaisissa Puică sijoittui 1 500 metrin juoksussa kolmanneksi ja voitti 3 000 metrin juoksun, jossa Mary Decker ja Zola Budd törmäsivät. 1986 hän teki uransa viimeisen maailmanennätyksen parantaen 2 000 metrin tulosta Lontoossa lukemiin 5.28,69. Samana vuonna Stuttgartin EM-kilpailuissa hän voitti hopeaa 3 000 metrin kilpailussa. 1987 hän voitti sisäratojen MM-kilpailuissa Indianapoliksessa 3 000 metrillä pronssia ja Rooman MM-kisoissa hopeaa.


title: Maricica Puică

text: Puică kilpaili myös maastojuoksussa, jossa voitti maailmanmestaruuden 1982 ja 1984. Vuonna 1989 Puică esiintyi televisiossa kannattaen Nicolae Ceaușescun hallinnon vastaisia mielenosoituksia.


title: Roy Acuff

text: Roy Claxton Acuff (15. syyskuuta 1903 – 23. marraskuuta 1992) oli yhdysvaltalainen country-muusikko.


title: Roy Acuff

text: Hän syntyi Maynardvillessä, Tennesseessä kolmanneksi viidestä lapsesta. Roy pelasi baseballia puoli-ammattilaisena, mutta auringonpistos vuonna 1929 ja hermoromahdus vuonna 1930 lopettivat hänen pyrkimyksensä New York Yankeeseen. Seuraavaksi hän kiinnostui isänsä viulusta ja alkoi soittaa matkustavassa esityksessä. Lopulta hän perusti yhtyeen nimeltä "The Crazy Tennesseans".


title: Roy Acuff

text: Acuffia kutsuttiin kantrimusiikin kuninkaaksi, ja hän edusti alan parhaita perinteitä kuuden vuosikymmenen ajan. Hänet kutsuttiin koelauluun Grand Ole Opryyn vuonna 1938, ja hän sai jäädä sinne kokoaikaiseksi työntekijäksi.


title: Rantakanat

text: Rantakanat ("Rallidae") on kurkilintujen heimo, johon kuuluu BirdLife Suomen mukaan 138 kosteikoissa elävää lajia.


title: Rantakanat

text: Rantakanat ovat kooltaan pieniä tai keskikokoisia. Muodoltaan ne ovat pyyleviä ja useiden lajien vartalo on sivuilta litistynyt. Niiden siivet ovat pyöreäpäiset.


title: Rantakanat

text: Useimmat lajit ovat äänekkäitä lintuja, mutta ääntelevät lähinnä öisin ja ovat muutenkin tavoiltaan piileskeleviä.


title: Rantakanat

text: Ne käyttävät ravinnokseen kasvinosia ja pikkueläimiä. Rantakanojen pesä on yleensä kosteikon keskellä, tiheän kasvillisuuden suojissa.


title: Ramon Bailey

text: Ramon Bailey (s. 22. helmikuuta 1984, Kingston, Jamaika) on jamaikalainen jalkapalloilija. Hänen on tällä hetkellä ilman seuraa.


title: Ramon Bailey

text: Bailey muutti yhdeksänvuotiaana Yhdysvaltoihin, New Yorkin Bronxiin. Vaikka Baileyllä oli useita try-outteja eurooppalaisiin seuroihin, päätti Bailey allekirjoittaa sopimuksen MetroStarsin kanssa vuonna 2005. Hän ei pelannut yhdessäkään liigaottelussa, ennen kuin hänet vapautettiin sopimuksesta marraskuussa 2005. Tammikuussa 2006 Bailey allekirjoitti sopimuksen KPV:n kanssa. Hän on kuuluisa pehmeästä kosketuksestaan palloon.


title: Ramon Bailey

text: Bailey on pelannut Jamaikan alle 17-vuotiaiden ja alle 20-vuotiaiden maajoukkueessa


title: Rob Hisey

text: Rob Hisey (s. 24. syyskuuta 1984 Oakville, Ontario, Kanada) on kanadalainen jääkiekkoilija, pelipaikaltaan keskushyökkääjä.


title: Rob Hisey

text: Hisey pelasi kaudet 2001–2005 OHL-junioriliigassa. Hän edusti Sault Ste. Marie Greyhoundsia, Erie Ottersia ja Barrie Coltsia. Viimeisellä kaudellaan Barriessa Hisey valittiin OHL:n tähdistöotteluun. OHL-kauden jälkeen Hisey pelasi vielä keväällä 2005 pudotuspelejä ECHL:n Reading Royalsissa.


title: Rob Hisey

text: Jääkiekon SM-liigassa pelaava Ässät hankki Hiseyn riveihinsä kesken kauden 2005–2006. Ässät voitti keväällä 2006 SM-hopeaa. Hisey ja Ässät olisivat halunneet jatkaa sopimusta vielä seuraavallekin kaudelle, mutta Ässät otti mieluummin halvemmalla pelaajia yhteistyöjoukkueesta Dallas Starsista. Hisey siirtyi kaudeksi 2006–2007 DEL-liigan Hannover Scorpionsiin.


title: Rob Hisey

text: Hisey palasi kaudeksi 2007–2008 Ässiin. Hän ei ehtinyt pelata Ässissä kuin 14 ottelua, kunnes hänet vapautettiin sopimuksesta. Hiseyltä odotettiin Porissa paljon, mutta hän tuli joukkueeseen vajaakuntoisena. Hisey siirtyi marraskuussa 2007 Itävallan liigan EC Graziin. Tammikuussa 2008 Hisey vaihtoi toistamiseen seuraa kauden aikana. Hän siirtyi loppukaudeksi Elitserienin Moraan, jossa hän teki 10 pistettä 12 ottelussa Elitserien runkosarjassa. Mora tippui kuitenkin kauden päätteeksi Allsvenskaniin.


title: Rob Hisey

text: Kaudeksi 2008–2009 Hisey palasi Hannoveriin, kun hän teki sopimuksen Saksan kolmanneksi korkeimmalla sarjatasolla, Oberligassa, pelaavan Hannover Indiansin kanssa. Hisey pelasi yhden kauden Indiansisa. Kaudeksi 2009–2010 hän siirtyi yhdysvaltalaisen CHL-liigan Tulsa Oilersiin. Tulsassa hän pelasi joulukuulle 2009 saakka, jolloin hän teki koesopimuksen AHL:n Springfield Falconsin kanssa. Hisey johti siirtymisensä aikaan CHL:n maalintekijätilastoa 19 osumallaan, jotka hän oli tehnyt 24 pelissä.. Kaudella 2010–2011 hän pelasi New York Islandersin farmijoukkueessa Bridgeport Sound Tigersissa. Kauden jälkeen hän teki sopimuksen Itävallan pääsarjan EHC Linzin kanssa.


title: Rob Hisey

text: Kauden 2016-17 lopussa Hisey siirtyi Linzistä Saksan pääsarjan Wolfsburgiin, mutta siellä ruuti oli märkää. Neljässä ottelussa Hisey ei onnistunut maalinteossa ja sai kasaan vain kolme syöttöpistettä. Seuraavan kauden alla Hisey palasi takaisin Kanadaan ja jatkaa uraansa alasarjajoukkue Stoney Creek Generalsin riveissä.


title: Compañía Kaari & Roni Martin

text: Compañía Kaari & Roni Martin on suomalainen Kaari ja Roni Martinin johtama nykyflamencotanssiryhmä ja ainoa pääpalkinnoilla palkittu ulkomaalainen ryhmä flamencon tärkeimmässä koreografiakilpailussa Certamen de Coreografía de Danza Española y Flamencossa.


title: Compañía Kaari & Roni Martin

text: Ryhmä kuuluu tuotteliaimpiin ja kokeellisimpiin Pohjoismaissa. Ryhmän teosta La Kalevala kutsuttiin lehdistössä flamencon läpimurroksi Suomessa. Kesäkuussa 2006 ryhmän teos ”Kerro minulle sade” palkittiin Madridin koreografiakilpailussa kolmannella palkinnolla, se oli ensimmäinen kilpailun viisitoistavuotisen historian aikana palkittu ulkomaalainen teos. Vuonna 2007 ”Kerro minulle sade” kutsuttiin Madridiin ”La otra mirada del flamenco” -sarjaan, jossa se sai erityisesti huomiota osakseen ensimmäisenä kansainvälisenä esityksenä sarjan 12-vuotisessa historiassa, jossa on aiemmin nähty useita Espanjan nimekkäimpiä esiintyjiä. Vuonna 2009 ryhmä toteutti flamencoteoksen Peppi Pitkätossu Helsingin Juhlaviikoille Kansallisoopperaan.


title: Compañía Kaari & Roni Martin

text: Helmikuussa 2010 Roni Martinille myönnettiin vuoden teatterimusiikkiteko-palkinto teoksesta Peppi Pitkätossu.


title: Compañía Kaari & Roni Martin

text: Joulukuussa 2012 Compañía Kaari Martinin Korppi ja kello -teos voitti kolme pääpalkintoa maailman tärkeimmässä flamencokoreografian kilpailussa. Kaari Martin voitti pääpalkinnon parhaasta soolokoreografiasta, Roni Martin parhaasta musiikista ja Erika Turunen parhaasta puvustuksesta. Koskaan aiemmin ei ole ulkomainen ryhmä vienyt kilpailun ykköspalkintoa.


title: Compañía Kaari & Roni Martin

text: Helsingin Juhlaviikoilla elokuussa 2015 sai ensi-iltansa Compañía Kaari & Roni Martinin suurteos KILL Carmen, joka sai loistavan vastaanoton kriitikoilta ja kaikki esitykset olivat loppuunmyytyjä.


title: Compañía Kaari & Roni Martin

text: Maaliskuussa 2018 sai ensi-iltansa Compañía Kaari & Roni Martinin teos Anna Karenina, jonka kaikki esitykset olivat loppuunmyytyjä. Teos sai kriitikoilta ylistävät arvostelut ja mm. Helsingin Sanomat kirjoitti teoksesta, että "Anna Kareninassa esitetään klassikkotulkinnan sijaan klassikon roolien hajottaminen ja niiden syvätarkka analyysi nykyajassa".


title: Compañía Kaari & Roni Martin

text: Anna Kareninassa vanhenevan kreivin roolin tanssi Jorma Uotinen


title: Jalmari Haapanen

text: Jalmari Haapanen (18. marraskuuta 1882 Kivijärvi – 24. helmikuuta 1961 Haapajärvi) oli suomalainen kansanedustaja. Hänet valittiin vuoden 1917 eduskuntavaaleissa maalaisliiton ehdokkaana Oulun läänin eteläisestä vaalipiiristä. Haapanen toimi tasavallan presidentin valitsijamiehenä vuosina 1925 ja 1931.


title: Konnat

text: Konnat ("Bufonidae") on sammakkoheimo johon kuuluu yli 500 lajia. Konnien pääasiallista ravintoa ovat etanat ja hyönteiset. Konnat eivät kömpelyytensä takia loiki, vaan hyppivät eteenpäin lyhyillä hypyillä. Konnien iho on kuiva ja usein myrkyllinen. Ainoa suomalainen konnalaji on rupikonna.


title: Konnat

text: Konnia tavataan Euroopassa (kolme lajia), Aasiassa, Afrikassa ja Amerikassa. Vain australialaiselta alueelta ja Madagaskarin saarelta ne puuttuvat. Yhteisenä tuntomerkkinä on melkein kaikilla konnilla hampaattomuus, vain joillakin on hampaita yläleuassaan.


title: Michael Musyoki

text: Michael Musyoki (s. 28. toukokuuta 1956) on kenialainen entinen kestävyysjuoksija.


title: Michael Musyoki

text: Musyoki juoksi ennätyksensä 10 000 metrin juoksussa vuonna 1977, jolloin hän oli ajallaan 27.41,92 kauden kuudenneksi nopein. Vuonna 1984 Musyoki juoksi pronssille Los Angelesin olympialaisten 10 000 metrillä. Samana vuonna hänen paras aikansa oli 27.46,0, jolla hän oli kauden tilaston kahdeksas.


title: Michael Musyoki

text: Musyoki kilpaili usein myös maantiejuoksussa. Hän on 10 kilometrin maantiejuoksun maailmantilaston yhdeksäntenä ajallaan 27.29. 12 kilometrin maantiejuoksun tilastossa hän on kuudentenatoista ennätyksellään 34.06. 15 kilometrin tilastoissa hän on yhdentenätoista ajallaan 42.27,6.


title: Guti

text: José María Gutiérrez Hernández eli Guti (s. 31. lokakuuta 1976 Torrejón de Ardoz, Madridin maakunta, Espanja) on espanjalainen entinen jalkapalloilija. Hän oli pelipaikaltaan keskikenttäpelaaja.


title: Guti

text: Guti on Real Madridin kasvatti. Hän debytoi seuran reservijoukkueessa Real Madrid B:ssä vuonna 1995 ja jo saman vuoden aikana edustusjoukkueessa. Ensimmäisen pääsarjaottelunsa hän pelasi 2. joulukuuta 1995 Sevillaa vastaan. Gutin pelipaikka on yleensä keskikentän keskustassa, jossa hän toimii pelintekijänä, mutta kaudella 2000–2001 häntä peluutettiin myös hyökkääjänä. Tuolla kaudella hän teki 14 maalia Espanjan pääsarjassa. Guti jätti Real Madridin 15 seuran edustusjoukkueessa pelaamansa kauden jälkeen heinäkuussa 2010. Hän saavutti joukkueessa 15 eri mestaruutta ja pelasi kaikkiaan 542 ottelussa, joissa hän teki 77 maalia.


title: Guti

text: Guti jatkoi pelaajauraansa turkkilaisessa Beşiktaşissa, jota valmensi Real Madridin entinen valmentaja Bernd Schuster. Hän teki seuran kanssa kaksivuotisen sopimuksen heinäkuussa 2010. Hän pelasi ensimmäisen virallisen ottelunsa istanbulilaisseurassa 14. elokuuta 2010 Bucasporia vastaan. Kauden 2010–2011 päätteeksi Guti saavutti seuran kanssa Turkin cupin mestaruuden. Kilpailun loppuottelussa Beşiktaş voitti İstanbul BB:n rangaistuspotkuilla. Kaudella 2011–2012 hän ei kuitenkaan sopinut uuden valmentajan Carlos Carvalhalin suunnitelmiin, ja hän ja seura purkivat sopimuksensa marraskuussa 2011.


title: Guti

text: Espanjan maajoukkueessa Guti debytoi 5. toukokuuta 1999 Kroatiaa vastaan. Hän ei ole pelannut arvokilpailuissa A-maajoukkuetasolla, mutta junioreissa hän on voittanut Euroopan-mestaruuden sekä alle 18- että alle 21-vuotiaissa.Guti oli naimisissa espanjalaisen mallin ja televisiojuontajan Arancha de Beniton (s. 1969) kanssa vuosina 1999–2009. Heillä on kaksi lasta, Zaira (s. 2000) ja Aitor (s. 2002). Kaudesta 2007–2008 lähtien Guti on käyttänyt pelipaidassaan nimeä Guti. Haz, jonka loppuosa tulee hänen äidinpuoleisen sukunimensä Hernándezin ja hänen lastensa nimien alkukirjaimista.


title: Guti

text: Guti on tehnyt cameo-esiintymisen elokuvissa "" (2005) ja "" (2007).


title: Rolandas Paksas

text: Rolandas Paksas (s. 10. kesäkuuta 1956 Telšiai) on liettualainen poliitikko ja maan entinen presidentti 2003–2004. Ennen presidenttikauttaan hän toimi Vilnan kaupunginjohtajana sekä Liettuan pääministerinä 1999 Konservatiivipuolueesta () sekä 2000–2001 Liberaaliliitosta ().


title: Rolandas Paksas

text: Paksas valmistui 1979 Vilnan koneinsinöörilaitokselta. Hän työskenteli myös lennonopettajana ja johti ilmailualan yritystä. Vuonna 1984 hän valmistui Leningradin siviili-ilmailuakatemiasta lentäjä-insinööriksi. Hän voitti kahteen kertaan Neuvostoliiton taitolentomestaruuden sekä kansainvälisiä kilpailuja. Vuosina 1992–1997 hän johti rakennusyhtiö Restakoa.


title: Rolandas Paksas

text: Vuonna 1997 Paksas valittiin Vilnan kaupunginvaltuustoon ja kaupunginjohtajaksi. Hän restauroi UNESCO:n maailmanperintökohteeksi otettua vanhaakaupunkia, joka oli rapistunut neuvostoaikoina. Paksas mainittiin pian lehdistössä yhtenä maan vaikutusvaltaisimmista ihmisistä ja mahdollisena pääministeriehdokkaana.


title: Rolandas Paksas

text: Toukokuussa 1999 Gediminas Vagnorius erosi ja presidentti Valdas Adamkus pyysi Paksasta hallituksenmuodostajaksi. Hänen tukipuolueensa oli Konservatiivit yhdessä Kristillisdemokraattien kanssa. Paksaksen hallitus oli yhdeksäs maan itsenäisyyden aikana. Hän erosi viisi kuukautta myöhemmin johtuen erimielisyyksistä Mazeikiu Nafta -öljy-yhtiön yksityistämisestä yhdysvaltalaiselle Williams Companiesille. Tämän jälkeen hän jäi presidentin erikoisavustajaksi.


title: Rolandas Paksas

text: Paksas valittiin uudelleen Vilnan johtoon huhtikuussa 2000, mutta syksyllä hän muodosti maan yhdennentoista hallituksen. Maaliskuussa 2002 hänestä tuli vastaperustetun Liberaalidemokraattisen puolueen puhemies. Puolue muutti myöhemmin nimekseen Järjestys ja oikeus.


title: Rolandas Paksas

text: Tammikuussa 2003 Paksas voitti Liettuan presidentinvaalien toisella kierroksella istuvan presidentin Valdas Adamkusin ja hän astui virkaansa 26. maaliskuuta 2003.


title: Rolandas Paksas

text: Vastustajat syyttivät Paksasia yhteyksistä Venäjän mafiaan. Samalla tuomittiin hänen pyrkimyksensä puuttua yritysten päätöksentekoon. Parlamentti Seimas äänesti alkuvuodesta Paksasin viraltapanosta seurauksena Liettuan kansalaisuuden myöntämisestä presidentinvaalikampanjaa rahoittaneelle Liettuassa asuneelle venäläiselle liikemiehelle Juri Borisoville. Paksasin lyhyen presidenttikauden aikana maa pääsi virallisesti Naton jäseneksi.


title: Rolandas Paksas

text: Korkein oikeus tuomitsi hänet syylliseksi syytöksiin 31. maaliskuuta 2004 ja Seimas äänesti suljetulla lippuäänestyksellä Paksasin eroamaan 6. huhtikuuta 2004.


title: Rolandas Paksas

text: Paksas ei antanut periksi vaan pyrki uudelleen presidentiksi tämän seurauksena järjestetyissä vaaleissa. Ehdokkuus estettiin pikaisella vaalilain muutoksella, kuten mutkin mahdollisuudet päästä virkaan, jossa vaaditaan vannomaan vala. Paksas tuomittiin vielä 2005 valtionsalaisuuksien paljastamisesta, mutta korkein oikeus kumosi tuomion saman vuoden lopulla.


title: Rolandas Paksas

text: Paksas on syyttänyt kaatamisestaan Yhdysvaltain CIA:ta.


title: Rolandas Paksas

text: Lyhyeksi jääneen presidenttikautensa jälkeen Paksas on toiminut vuodesta 2009 Euroopan parlamentin jäsenenä. Hän kuuluu Vapaa ja demokraattinen Eurooppa -parlamenttiryhmään.


title: Porin Ässien SM-liigakausi 2005–2006

text: Porin Ässien SM-liigakausi 2005–2006 oli pitkästä aikaa menestys porilaiselle kiekkoilulle. Joukkue sijoittui runkosarjassa viidenneksi ja kaikkien jääkiekon seuraajien yllätykseksi eteni aina SM-liigan finaaleihin asti. Ennen kauden alkua asiantuntijat veikkasivat nuorta joukkuetta viimeisten joukkoon, mutta usean tekijän summana joukkue alkoikin menestyä. Lopulta joukkue saavutti hopeaa.


title: Porin Ässien SM-liigakausi 2005–2006

text: Pudotuspelit alkoivat sarjalla Tapparaa vastaan ja etenivät vuorotellen otetuin kotivoitoin Tampereella pelattuun viidenteen peliin saakka. Ässät voitti viidennen pelin toisella jatkoajalla ja sen jälkeen kuudennen pelin kotonaan, eli koko sarjan voitoin 4–2.


title: Porin Ässien SM-liigakausi 2005–2006

text: Välierissä vastaan luisteli Kärpät. Ässät voittivat heti ensimmäisen pelin Oulussa ja molemmat kotipelinsä Kärppien voittaen toisen kotipelin. Sarja päättyi siis Ässien 3–1-voittoon.


title: Porin Ässien SM-liigakausi 2005–2006

text: Finaalissa Ässät sai vastaansa toisen pikkuseuran eli Hämeenlinnan Pallokerhon, joka osoittautuikin lopulta ylitsepääsemättömäksi vastustajaksi. Sarjan toisen pelin Ässät voitti tapahtumarikkaiden vaiheiden jälkeen jatkoajalla, mutta muissa kolmessa ottelussa HPK oli parempi ja voitti seuran ensimmäisen Suomen mestaruuden.


title: Aitosammakot

text: Aitosammakot ("Ranidae") on yleisin ja laajimmalle levinnyt sammakkojen heimo. Heimoon kuuluu 39 sukua ja niihin kuuluvia lajeja tunnetaan useita satoja ympäri maailman. Suomessa yleisin heimon laji on tavallinen sammakko. Lähitulevaisuudessa useita sammakkolajeja uhkaa sukupuuttoon kuoleminen.


title: Ro

text: Ro tarkoittaa seuraavia:Aihepiiriin liittyvät myös seuraavat:


title: Härkäsammakko

text: Härkäsammakko ("Rana catesbeiana") on pitkä ja iso pohjoisamerikkalainen, ihmisravinnoksi kelpaava sammakkolaji. Kaikki "Rana"-suvun sammakot kelpaavat ravinnoksi (ns. sammakonreidet). EU periaatteessa hyväksyy "Rana"-sukuisten sammakoiden viljelemistä EU:n alueella, mutta on tehnyt poikkeuksen Härkäsammakon kohdalla. Sitä ei saa enää tuoda EU:n alueelle koska sen katsotaan olevan haitallinen ympäristölle. Härkäsammakko voi kasvaa jopa 15–20 cm pitkäksi ja 750 gramman painoiseksi. Naaraat ovat yleensä koiraita kookkaampia. Härkäsammakko on saanut nimensä äänekkäästä kurnutuksesta joka muistuttaa härän mylvintää. Se on yläpuolelta vihreä tai ruskea mustin kuvioin. Vaaleanvihreässä päässä on näkyvät tärykalvot, jotka ovat koiraalla suuremmat kuin naaraalla. Härkäsammakko käyttää ravinnokseen pikkunisäkkäitä, matelijoita ja toisia sammakoita. Keväällä paritteluajan koittaessa koiras alkaa puolustaa kutupaikkaa, jonne naaras laskee veteen tuhansia munia. Nuijapäiden kehittyminen aikuisiksi voi kestää useita vuosia. Härkäsammakkoa on istutettu useisiin paikkoihin Yhdysvalloissa ja muuallekin maailmaa, jossa se on vieraslajina usein laskenut alkuperäisten lajien yksilömääriä. Sitä pidetään nykyisin yhtenä maailman sadasta haitallisimmasta vieraslajista.


title: Mr Lothar

text: Mr Lothar (oik. Anssi Tapani Viskari, s. 5. marraskuuta 1971 Mäntyharju) on suomalainen stripteasetanssija ja pornonäyttelijä, joka myös ohjaa ja käsikirjoittaa pornoelokuvia. Viskari aloitti uransa vuonna 1994 stripteasetanssijana ja vuonna 2004 hän alkoi tehdä pornoelokuvia. Viskari esiintyy myös tulennielijänä ja -puhaltajana. Hän on esiintynyt muun muassa televisio-ohjelmissa "Gladiaattorit", "Tosihemmot", "Saari", "Battle of Sexes", "Night Club", "Karavaanarit", "Tuntemattomat" ja "Suomen Pelkokerroin". Vuonna 2009 Van Der Media teki Viskarin työstä dokumentin "Suomi D: Pornotyöläinen". Vuonna 2011 Mr Lothar nähtiin esiintymässä Suomen "Big Brotherissa" ja vieraana Nelosen "Maria!"-ohjelmassa. Vuonna 2012 Mr Lothar oli "Tuomas Enbuske Talk Shown" ja BB Extran vieraana sekä näytteli televisiosarjassa "Paparazzit". Vuonna 2013 hän oli Yle TV1:n asiaohjelma Puoli seitsemän sekä MTV3:n keskusteluohjelma Enbuske & Linnanahde Crew:n vieraana. Vuonna 2014 Mr Lothar oli esiintymässä Suomen "Big Brotherissa"" ja BB Extran vieraana".


title: Dado Pršo

text: Miladin "Dado" Pršo [] (s. 5. marraskuuta 1974 Zadar, Jugoslavia) on entinen kroatialainen jalkapalloilija, jonka pelipaikka oli hyökkääjä.


title: Dado Pršo

text: Pršo aloitti uransa 1991 kotikaupunkinsa joukkueessa NK Zadarissa. Pelattuaan myös Hajduk Splitissä ja NK Pazinkassa hän siirtyi 1993 Ranskaan FC Roueniin ja 1995 San Raphaeliin. 1996 AS Monaco hankki hänet, mutta hänet lainattiin AC Ajaccioon. 1999 hän palasi Monacoon ja oli voittamassa samalla kaudella Ranskan mestaruutta. Hän oli Monacon mukana 2004 Mestarien liigan loppuottelussa. Hän teki myös Mestarien liigan ottelussa RC Deportivo de La Coruñaa vastaan neljä maalia.


title: Dado Pršo

text: Pršo oli yksi Kroatian maajoukkueen tärkeimmistä pelaajista. Hän oli mukana Portugalin EM-kilpailuissa 2004 tehden yhden maalin Ranskaa vastaan. Hänet on nimitetty maajoukkueeseen myös Saksan MM-kisoihin 2006. Hän pelasi maajoukkueessa 32 ottelua tehden niissä 9 maalia.


title: Hollolan vaakuna

text: Hollolan vaakuna on Carolus Lindbergin suunnittelema. Hollolan vaakunan punaisella pohjalla on kultainen hirvenpää, hirvenpään alla kultainen ruiskuhilas. Hirvenpään yläpuolella on yksi hopeinen naularisti ja ruiskuhilaan molemmin puolin kahdet naularistit. Heraldisesti hopea on arvokkaampaa kuin kulta.


title: Hollolan vaakuna

text: Hollolan keskiaikaisen kirkon oven raudoituksessa on kuvattu pyhimykseksi myöhemmin julistetun Ardennien piispaksi myöhemmin tulleen Hubertuksen hirvenmetsästystä esittävä kohtaus. Koska katolilaisessa perinteessä Pyhän Hubertuksen kaltaista uskoon tuloa metsästysretkellä kuvaa myös marttyyri Pyhän Eustachiuksen legenda, ei ole täyttä varmuutta siitä, kumpaa vaakuna tosiasiassa kuvaa.


title: Kaakao (albumi)

text: Kaakao on Maj Karman Kauniiden Kuvien toinen pitkäsoitto. Se ilmestyi Megamanian kautta 16. marraskuuta 1998. Levyn julkaisua ennen julkaistiin levyltä kaksi singleä: "Ovisilmä" (B-puolella "Jätti-Heidi" ja "Hullu Huutaja") sekä "Buster Keaton" (B-puolenaan "Raasto"). Alkuvuodesta 1999 levyltä ilmestyi kolmas single, "Homma", jonka B-puolena on myöhemmin Ääri-albumilla ilmestynyt "Very Important Person". Singlejen versiot eroavat hieman albumiversioista. Homma-kappaleessa naislaulajana toimii Terhi Kokkonen. Ovisilmästä on tehty myös musiikkivideo (ohjaus: Teemu Savolainen).


title: Kaakao (albumi)

text: Kaikki kappaleet kirjoittanut Maj Karman Kauniit Kuvat.


title: Jari Matinlauri

text: Jari Tuomas Kristian Matinlauri (s. 5. helmikuuta 1978 Oulainen) on entinen suomalainen kestävyys- ja keskimatkojen juoksija sekä maastojuoksija. Urallaan hän edusti nuoruudessaan Vihannin Urheilijoita ja aikuisiässä Lahden Ahkeraa.


title: Jari Matinlauri

text: Matinlauri voitti Pohjoismaiden mestaruuden maastojuoksussa vuosina 2001 ja 2002. Lisäksi Matinlauri voitti 5 000 metrin juoksun Suomen mestaruuden vuosina 2003 ja 2004 sekä 10 000 metrin vuosina 2002 ja 2004. Maastojuoksussa hän on Suomen mestari lyhyeltä radalta vuonna 2003 ja pitkältä radalta 2002. Hallikisoissa hän voitti SM-kultaa vuonna 2000 1 500 ja 3 000 metrillä.


title: Jari Matinlauri

text: 3 000 metrillä Matinlauri juoksi Helsingissä GP-kisoissa 18. elokuuta 2003 ajan 7.50,54, jolla hän on matkan kaikkien aikojen kymmenenneksi nopein suomalaisjuoksija. Matinlaurin ennätys 5 000 metrillä on 13.49,49 ja 10 000 metrillä 29.13,76.


title: Jari Matinlauri

text: Matinlauri lopetti aktiiviuransa vuonna 2007.


title: Maunu Kurkvaara

text: Maunu Kurkvaara (ent. Mauno Sakari Heikkonen, salanimi Sakari Vaara; s. 18. heinäkuuta 1926 Viipuri) on suomalainen taidemaalari ja elokuvaohjaaja.


title: Maunu Kurkvaara

text: Kurkvaaraa on yleisesti pidetty suomalaisen elokuvan ”uuden aallon” käynnistäjänä ranskalaisen elokuvan hengessä. Hänen modernistiselle tuotannolleen on ominaista, että hän suunnitteli, tuotti, kirjoitti, ohjasi, kuvasi ja leikkasi elokuvansa yleensä itse. Useimmiten hänen tekninen työryhmänsä käsitti hänen itsensä lisäksi ainoastaan kuvausassistentin. On arvioitu, että Kurkvaaran haluttomuuteen luovuttaa taiteellista kontrollia muille on vaikuttanut hänen aiempi taustansa taidemaalarina. Hän siirtyi elokuvan pariin sairastettuaan tuberkuloosin, johon juuri silloin alkoi saada tehokasta lääkettä.


title: Maunu Kurkvaara

text: Kurkvaaran elokuvien keskeisiä teemoja ovat muun muassa pasifismi, ihmisen ja taiteilijan vapaus sekä onnellisuuden mahdollisuudet ja siihen johtavien valintojen vaikeus. Elokuvissa toistuvia keskeisiä visuaalisia elementtejä ovat muun muassa meri, veneet, saaret, kaupunkimiljöö ja sen arkkitehtuuri. Erityisen ansioituneena Kurkvaaran tuotannossa on pidetty elokuvien "Rakas..." (1961), "Yksityisalue" (1962) ja "Meren juhlat" (1963) muodostamaa trilogiaa.


title: Maunu Kurkvaara

text: Kurkvaara oli kiinnostunut myös värielokuvan mahdollisuuksista, ja niitä tutkiakseen hän perusti 1960-luvun alkupuolella oman värielokuvalaboratorion, Kurkvaara-Filmin. Laboratorion toiminta perustui olettamukselle, että isoista elokuvayhtiöistä muun muassa Suomen Filmiteollisuus ja Fennada-Filmi toisivat värityönsä jatkossa Kurkvaaralle, mutta vuoden 1963 näyttelijälakko ja Suomen Filmiteollisuuden konkurssi vesittivät aikeet. 1970-luvun alussa Kurkvaara kyllästyi elokuva-alallekin levinneeseen politisoitumiseen, sulki laboratorionsa, vetäytyi elokuvan parista ja perusti muun muassa veneveistämön. Myöhemmin 1980-luvulla Kurkvaara palasi pitkien elokuvien pariin vielä kahdesti elokuvilla "Menestyksen maku" (1983) ja "Perhosen uni" (1986).


title: Maunu Kurkvaara

text:
Kurkvaara sai Betoni-Jussin elämäntyöstään elokuvavuoden 2017 Jussi-gaalassa.
Lyhytelokuvien luettelo on epätäydellinen. Kurkvaara on kertonut hävittäneensä suurimman osan tekemistään lyhytelokuvista, koska koki ne myöhemmin ”liian saarnaaviksi”.


title: Maunu Kurkvaara

text: Kurkvaaran pitkistä elokuvista VHS-muodossa on julkaistu:


title: Maunu Kurkvaara

text: DVD-muodossa on julkaistu:


title: Rauno Mattila

text: Rauno Olavi Mattila (s. 16. marraskuuta 1941 Ruokolahti) on suomalainen entinen kestävyysjuoksija.


title: Rauno Mattila

text: Rauno Mattila voitti 10 000 metrin juoksu Suomen mestaruuden vuosina 1967 (aika 29.34,4) ja 1970 (29.12,6). Mattilan matkan ennätys oli 28.36,6, 5 000 metrillä hän juoksi parhaimmillaan 13.39,6 (1972).


title: Rauno Mattila

text: Seuratasolla Mattila edusti Vuoksenniskan Vesaa.


title: Carolus Lindberg

text: Carolus Lindberg (5. marraskuuta 1889 Helsinki – 10. toukokuuta 1955 Helsinki) oli suomalainen arkkitehti ja professori.


title: Carolus Lindberg

text: Lindberg suoritti ylioppilastutkinnon vuonna 1908, ja arkkitehdiksi hän valmistui Teknillisestä korkeakoulusta 1914. Hän suoritti täydennysopintoja matkoillaan Skandinavian maihin, Britanniaan, Italiaan ja Balkanilla.


title: Carolus Lindberg

text: Valmistuttuaan hän toimi korkeakoulun arkkitehtiosastolla assistenttina 1916–1924. Hän perusti oman arkkitehtitoimiston 1918. Hänestä tuli ensimmäisenä arkkitehtina Suomessa tohtori 1919. Väitöskirjan aiheena oli tiilten käyttö keskiaikaisissa kivikirkoissa. Hän toimi Arkkitehti-lehden päätoimittajana 1921–1927.


title: Carolus Lindberg

text: Vuonna 1925 hänestä tuli Suomen ja Pohjoismaiden rakennustaiteen ja ornamentiikan professori Teknilliseen korkeakouluun, ja hän hoiti virkaa 30 vuotta.


title: Carolus Lindberg

text: Lindberg oli myös urheiluvaikuttaja. Hän toimi Suomen Palloliitossa ensin varapuheenjohtajana, ja 1912 hänet valittiin puheenjohtajaksi. Samana vuonna hän oli myös Tukholman olympialaisissa Suomen jalkapallomaajoukkueen johtajana. Teknillisessä korkeakoulussa Lindberg tunnetaan myös polyteekkarien massaurheilun isänä.


title: Carolus Lindberg

text: Lindberg piirsi myös karikatyyrejä nimimerkillä "Cara L." suomenruotsalaisiin pilalehtiin Garm ja Kerberos.


title: Ääri

text: Ääri on Maj Karman Kauniiden Kuvien kolmas albumi. Se ilmestyi 3. huhtikuuta 2000 Megamanian kautta. Levyllä kuullaan ensimmäistä kertaa vierailevia soittajia; mukana on puhaltimia, kontrabasso sekä kosketinsoittimia. Levyltä ilmestyi kaksi singleä, "Rinta" ja "Valaiden laulu". Rinta-singlen B-puolella on versio myöhemmin Rautaneito-albumille uudelleen äänitetystä kappaleesta "Kielto" ja Valaiden laululla on kappale "Tanssilaivat", joka on remix Kaakao-albumin kappaleesta "Laivat" sekä Tuukka Temosen ohjaama musiikkivideo kappaleesta Rinta. Temonen ohjasi musiikkivideon myös "Valaiden laulu" -kappaleesta. "The Best of Mozart" -kappaleesta musiikkivideon ohjasi taas Jari Lähteinen.


title: Carnivàle

text: Carnivàle on yhdysvaltalainen HBO:n tuottama televisiosarja. Se on Daniel Knaufin luoma ja pääosissa ovat Nick Stahl ja Clancy Brown. Sarjaa tehtiin kaksi tuotantokautta, mutta Knaufin mukaan ne muodostavat vasta ensimmäisen kirjan kaikkiaan kolmikirjaisesta eli kuusi kautta käsittävästä tarinasta. Sarjan tuotanto kuitenkin lopetettiin vuonna 2005 tuotantokustannusten kasvaessa ja suosion pysyessä maltillisena.


title: Carnivàle

text: Sarja on jatkuvajuoninen ja sijoittuu Yhdysvaltojen suuren laman aikaan. Sarjan pääjuoni kertoo hyvän ja pahan taistelusta. Kerronta jakautuu kahteen rinnakkain etenevään osaan. Toisessa seurataan kiertävän sirkuksen ja sen mukaan lähtevän Ben Hawkinsin vaiheita. Metodistisaarnaaja Justin Crowe ja hänen perustamansa ja johtamansa seurakunta muodostaa toisen pääjuonteen. Toisen kauden lopussa juonikulut yhtyvät ja sarja loppuu siihen vaikka tarina jää selvästi kesken.


title: Henry Hawtrey

text: Henry Courtenay Hawtrey (29. kesäkuuta 1882 – 16. marraskuuta 1961) oli brittiläinen kestävyysjuoksija.


title: Henry Hawtrey

text: Britit hallitsivat kestävyysjuoksua 1900-luvun alussa. Vaikka maan kuuluisin juoksija Alfred Schrubb olikin siirtynyt ammattilaiseksi juuri ennen Ateenan välikisoja 1906, Iso-Britannia sai kisoihin hyvän joukkueen. Ateenan viiden mailin kilpailussa Hawtrey siirtyi johtoon kahden mailin kohdalla. Hän voitti lopulta ajalla 26.11,8 toiseksi tulleen Ruotsin Johan Svanbergin 50 jaardin erolla. Juoksussa brittijuoksijat tekivät tiivistä yhteistyötä. Kolmantena maaliin juossut irlantilainen John Daly diskattiin, sillä hän esti ruotsalaisia matkan aikana.


title: Toyota Matrix

text: Toyota Matrix on Pohjois-Amerikassa myytävä farmarimallinen henkilöauto. Sitä valmistetaan Cambridgessa, Kanadan Ontariossa. Se on Pohjois-Amerikan markkinoilla Toyota Corollan farmariversion seuraaja. Japanissa autoa myytiin vuosina 2002–2004 nimellä Toyota Voltz. General Motors myy samaa autoa nimellä Pontiac Vibe.


title: Toyota Matrix

text: Matrix ja Vibe ovat mekaanisesti ja teknisesti täysin samanlaisia, mutta näyttävät hieman erilaisilta. Kumpikin on pieni, mutta pitkä, SUV-tyylisesti muotoiltu farmari. Niiden markkinointi on suunnattu nuorille asiakkaille. Matrixissa on käytetty Toyota Corollan alustaratkaisua.


title: Toyota Matrix

text: Moottorivaihtoehdot:


title: Ossi Bäckmand

text: Ossi Bäckmand (s. 13. joulukuuta 1942 Pulkkila) on suomalainen kestävyysjuoksija.


title: Ossi Bäckmand

text: Bäckmand voitti 10 000 metrin juoksun Suomen mestaruuden vuonna 1969 ajalla 30.06,0. Seuraavan kerran matkan SM-kulta voitettiin yli puolen tunnin ajalla vuonna 2018.


title: Ossi Bäckmand

text: Seuratasolla Bäckmand edusti vuoteen 1962 Pattijoen Urheilijoita, vuoteen 1970 asti Pateniemen Urheilijoita ja sen jälkeen Oulun Pyrintöä.


title: Emil Voigt

text: Emil Robert Voigt (31. tammikuuta 1883 Manchester, Iso-Britannia – 16. lokakuuta 1973 Auckland, Uusi-Seelanti) oli brittiläinen kestävyysjuoksija.


title: Emil Voigt

text: Voigt voitti 1908 Yhdistyneen kuningaskunnan amatöörimestaruuden neljän mailin juoksussa. Samana vuonna pidetyissä Lontoon olympialaisissa Voigt voitti viiden mailin juoksun ajalla 25.11,2. Olympialaisten jälkeen hän voitti vielä kaksi maansa amatöörimestaruutta, ennen kuin lopetti urheilu-uransa vuonna 1910. Tämän jälkeen hän muutti Australiaan, jossa perusti radioaseman ja lähetti sen avulla painiselostuksia. Vuonna 1948 Voigt muutti Uuteen-Seelantiin, jossa hän kuoli 90-vuotiaana.


title: Gilmoren tytöt

text: Gilmoren tytöt ("Gilmore Girls") on yhdysvaltalainen komediallinen draamasarja, jossa seurataan yksinhuoltajaäiti Lorelai Gilmoren (Lauren Graham) ja hänen tyttärensä Roryn (Alexis Bledel) elämää Stars Hollow’n kuvitteellisessa pikkukaupungissa Connecticutissa. Sarjan on luonut Amy Sherman-Palladino.


title: Gilmoren tytöt

text: Vuonna 2000 alkanutta sarjaa tehtiin yhteensä seitsemän tuotantokautta. Päätösjakso esitettiin Yhdysvalloissa 15. toukokuuta 2007. Syynä sarjan päättämiseen oli lähinnä se, ettei pääosien esittäjien kanssa päästy sopimukseen palkoista. Myös sarjan ikä saattoi vaikuttaa lopettamispäätökseen. Suomessa sarjaa on esittänyt Yle TV1.


title: Gilmoren tytöt

text: Tammikuussa 2016 ilmoitettiin, että Netflix tuottaa "Gilmoren tyttöjen" jatkoksi neliosaisen minisarjan. Toukokuussa sarjan nimeksi paljastettiin "Gilmore Girls: A Year in the Life". Sarjan luoja Amy Sherman-Palladino ja tuottaja Daniel Palladino käsikirjoittivat ja ohjasivat kaikki neljä jaksoa. 90-minuuttiset jaksot kuvaavat kukin yhtä vuodenaikaa Stars Hollow’ssa.


title: Gilmoren tytöt

text: Sarjalle on tunnusomaista nopeatempoinen vuoropuhelu, jossa on runsaasti viittauksia populaarikulttuuriin, muun muassa musiikkiin, kirjoihin, elokuviin ja televisiosarjoihin. Sarjan tunnuskappale on ”Where You Lead”, jonka esittävät Carole King ja Louise Goffin.


title: Gilmoren tytöt

text: Lorelai Gilmore on Stars Hollow’ssa Connecticutissa asuva 32-vuotias yksinhuoltaja. Lorelain kanssa asuu hänen 16-vuotias tyttärensä Rory (lempinimi, oikea nimi myös Lorelai), jonka Lorelai sai 16-vuotiaana. Roryn tavoitteena on päästä Harvardin yliopiston opiskelemaan journalistiikkaa ja valtio-oppia tullakseen ulkomaantoimittajaksi. Rory hyväksytään läheisessä Hartfordin kaupungissa sijaitsevaan Chiltonin yksityiskouluun, mutta voidakseen maksaa tyttärensä opiskelun Lorelai joutuu pyytämään lainaa rikkailta vanhemmiltaan Emily ja Richard Gilmorelta, joiden kanssa hän ei ole juhlapyhiä lukuun ottamatta ollut tekemisissä sitten Roryn syntymän. Vanhemmat lupaavat maksaa Roryn koulun, mutta Lorelain ja Roryn on saavuttava joka perjantai vanhempien luo illalliselle.


title: Gilmoren tytöt

text: Lorelai johtaa paikallista Independence Inn -hotellia. Hänen haaveenaan on avata oma hotelli yhdessä ystävänsä ja hotellin kokkina työskentelevän Sookie St. Jamesin kanssa. Lorelai ja Rory rakastavat elokuvia, musiikkia ja televisiosarjoja. He eivät lähes koskaan laita ruokaa, vaan syövät ulkona tai hakevat suuren määrän noutoruokaa. Aamupalan ja monet muutkin ateriat Lorelai ja Rory syövät Luke’s Dinerissä, jonka omistaja Luke Danes on ihastunut Lorelaihin. Rory seurustelee Dean Forresterin kanssa. Ensimmäisellä tuotantokaudella Lorelai alkaa tapailla Roryn englanninopettajaa Max Medinaa. Maxin asema opettajana asettaa kuitenkin suhteen jatkuvuuden vaakalaudalle.


title: Gilmoren tytöt

text: Luken luokse muuttaa hänen 17-vuotias sisarenpoikansa Jess, joka aiheuttaa heti hämmennystä Stars Hollow'ssa tottelemattomuudellaan, ja koettelee Luken hermoja. Rory yrittää tutustua Jessiin Deanin ja äitinsä vastustuksesta huolimatta. Lorelai menee kihloihin poikaystävänsä Max Medinan kanssa ja suunnittelee täyttä päätä häitä. Vain viikko ennen h-hetkeä, Lorelai tajuaa, ettei Max ole hänelle se oikea, ja Rory sekä Lorelai suuntaavat automatkalle, jonka aikana tytöt käyvät tutustumassa Harvardiin. Roryn isä Christopher esittelee uuden kauniin tyttöystävänsä Sherryn, mutta ajautuukin taas kerran suhteeseen Lorelain kanssa. Sookie ja Jackson muuttavat yhteen ja päättävät mennä naimisiin. Heidän häissään Christopher kertoo Lorelaille huonoja uutisia: Sherry on raskaana. Rory ja Jess suutelevat häissä.


title: Gilmoren tytöt

text: Palatessaan kesän mittaiselta kurssilta Washingtonista Rory yllättyy, kun näkee Jessin suutelevan vierasta blondia. Rory yrittää väittää itselleen rakastavansa Deania, vaikka mustasukkaisuus Jessistä kasvaa. Viimein Dean kyllästyy siihen, ettei Rory puhu muusta, kuin Jessistä, ja jättää tämän. Jess suostuu viimein myöntämään Rorylle, että pitää tästä, ja nuorten välillä syntyy romanssi. Lorelain ja hänen vanhempiensa välit tulehtuvat, kun hänen isoisänsä yrittää pakottaa Rorya Yalen yliopistoon, jonka on itse käynyt, vaikka Rory on aina nimenomaan haaveillut Harvardista. Sherry synnyttää Roryn siskopuolen Gigin eli Georgian. Lempinimi Gigi on ehkä viittaus sarjan nimeen, "Gi"lmore "Gi"rls. Tosin Lorelai sanoo inhoavansa sitä, koska epäilee Sherryn matkivan häntä nimeämällä tyttärensä nelikirjaimisella, kaksi samaa konsonanttia sisältävällä lempinimellä.


title: Gilmoren tytöt

text: Rory tasapainottelee Yalen, Princetonin ja Harvardin välillä ja valmistuu Chiltonista. Lorelain johtama Independence Inn suljetaan siellä sattuneen tulipalon jälkeen ja pian Sookie ja Lorelai kokevat unelmansa saavuttamisen (unelman omasta hotellista) olevan lähempänä kuin koskaan. Luke on ryhtynyt treffailemaan Taylorin asianajajaa, Nicolea. Jessin isä saapuu Stars Hollow'n tapaamaan poikaansa. Jess saa tietää, että hän joutuu käymään uudestaan viimeisen luokan, mikä johtaa pian tappeluun Luken kanssa ja Jessin lähtemiseen Kaliforniaan isänsä perään.


title: Gilmoren tytöt

text: Rory valitsee Yalen, mutta Yalen suuret lukukausimaksut aiheuttavat taas rahahuolia tytöille. Lorelain isä oli Lorelain syntyessä ostanut osakkeen Lorelaille, jonka lunastamisaika tuli Lorelain 35-vuotissyntymäpäivien kynnyksellä. Tuolla summalla Lorelai maksoi Chiltonia varten tarvitun lainan takaisin vanhemmilleen, mikä on saanut aikaan jääkauden Lorelain ja hänen vanhempiensa väleissä. Lisäksi Lorelai kuulee, ettei Rory ole oikeutettu opiskelija-avustuksiin tai stipendeihin, koska Lorelain katsotaan olevan tarpeeksi varakas osaketulon takia. Lorelai päättää jättää majatalon ostamisen ja maksaa sen sijaan tyttärensä yliopiston. Rory ei hyväksy tätä vaan tekee uuden sopimuksen Richardin ja Emilyn kanssa, jotka lupautuvat lainaamaan Rorylle rahat yliopiston lukukausimaksuihin. Näin ollen Lorelai ja Sookie pääsevät ostamaan majatalonsa ja remontoimaan siitä unelmiensa majataloa. Lorelai ja Rory lähtevät reilaamaan Eurooppaan. Luke ja Nicole suuntaavat risteilylle.


title: Gilmoren tytöt

text: Rory aloittaa ensimmäisen vuoden opiskelun Yalessa. Huonetoverikseen Rory saa muun muassa Parisin, joka toivuttuaan Harvardin hylkäyskirjeestä on päättänyt suunnata opiskelemaan Yaleen. Sookie ja Jackson saavat pojan ja nimeävät hänet Daveyksi. Luke ja Nicole ovat menneet naimisiin risteilyllä, mutta ovat nyt jo eroamassa. Pari haluaa vielä yrittää, mutta Luken tajuttua, että Nicole tapailee toista miestä, on ero väistämätön.


title: Gilmoren tytöt

text: Paris tapailee salassa erästä Yalen professoria. Lorelai puolestaan tapailee salassa Jason Stilesiä, joka on hänen isänsä yhtiökumppani. Sekä Rory että Lorelai painiskelevat paineiden alla: Rory ei selviä kaikista ottamistaan kursseista ja pelkää epäonnistuvansa. Lorelailla alkaa rahat loppua ja kaikki majatalon avaamiseen tarvittavat työt uhkaavat jäädä hänen kontolleen. Tyttöjen kiireiset aikataulut eivät käy yksiin ja niinpä suurimman tuskan aikaan molemmille löytyy miespuolinen lohduttaja: Rorylle Dean ja Lorelaille Luke. Kun Jasonin isä uhkaa haastaa Richardin ja Jasonin oikeuteen sopimusrikkomuksesta, Richard tekee Jasonin isän kanssa sopimuksen, joka jättää Jasonin yksin vastuuseen yhtiöstä Richardin viedessä asiakkaat mukanaan Jasonin isän firmaan. Yrittääkseen pelastaa uransa Jason haastaa Richardin oikeuteen, minkä takia Lorelai jättää Jasonin. Myös Emilyn ja Richardin välit kylmenevät ja Richard muuttaa allastaloon.


title: Gilmoren tytöt

text: Roryn elämästä näyttää puuttuvan rakkaus kokonaan, kunnes sekä Dean että Jess ilmestyvät. Luke pyytää Lorelain seuralaisekseen siskonsa Lizin ja T.J:n häihin. Pian Lorelai tajuaa treffailevansa Lukea. Kun lopulta uusi majatalo, Dragonfly Inn on valmis avattavaksi, Lorelai ja Sookie järjestävät majatalossa testiviikonlopun, johon he kutsuvat kaikki ystävänsä. Kesken illallisen Jason ilmestyy puhuakseen Lorelain kanssa, mutta Lorelai viittaa hänelle kintaalla. Romanttisissa ajatuksissa majataloon tullut Luke pettyy nähdessään Jasonin ja keskusteltuaan hänen kanssaan Luke on yhä pettyneempi, sillä Jason vakuuttaa, ettei hänen ja Lorelain suhde ole vielä ohi ja he ovat toisilleen tarkoitettuja. Hiukan myöhemmin Luke lähestyy Loreleita ja he suutelevat. Samana yönä Rory aloittaa suhteen naimisissaolevan Deanin kanssa. Lorelai läksyttää Roryä ja niinpä äidilleen suuttunut Rory lähtee kesäksi Eurooppaan isoäitinsä kanssa.


title: Gilmoren tytöt

text: Palattuaan Euroopasta Rory jatkaa opiskelujaan Yalessa ja pääsee toimittajaksi Yalen sanomalehteen. Suhde Deanin kanssa vaikuttaa monimutkaiselta, mutta pari yrittää silti. Lorelai ja Luke alkavat tapailla toisiaan. Tehdessään lehtijuttua Rory pääsee salaseura Life and Death Brigaden (Elämän ja Kuoleman Prikaatin) jäljille, jonka yhtenä nokkamiehenä häärii rikas, ylimielinen ja kakaramainen Logan Huntzberger. Logan vie Roryn prikaatin tapahtumaan ja saa Roryn kiinnostumaan itsestään. Emily ja Richard eivät ole tyytyväisiä Roryn poikaystävävalintaan, vaan järjestävät juhlat, joihin kutsuvat Roryn lisäksi Yale-ystäviään poikineen. Juhlissa Rory tapaa uudelleen Loganin ja hänen ystävänsä, ja Deanin tullessa hakemaan Roryä kotiin, koko poikalauma seuraa Roryä Deanin luokse. Samassa Dean tajuaa, ettei voi enää olla Roryn kanssa ja lopettaa suhteen.


title: Gilmoren tytöt

text: Sookie huomaa olevansa raskaana ja synnyttää myöhemmin tytön. Emily ja Richard päättävät palata takaisin yhteen ja paluun kunniaksi he järjestävät suuret juhlat, jossa he uusivat avioliittolupauksensa. Emilyn ja Richardin hääjuhlassa Rory ja Logan päätyvät kiihkeään suuteloon, kun Rory on vakuuttanut Loganin, ettei etsi sitoutumista vaan haluaa vain pitää hauskaa. Lorelai yllättää nuoret ja pian myös Luke ja Roryn isä, Christopher uhkaavat Logania. Humalainen Christopher kertoo Lukelle, että hän ja Lorelai kuuluvat yhteen, ja aiheuttaa Lorelain ja Luken välirikon. Pari kuitenkin onnistuu palaamaan yhteen. Majatalosta julkaistaan lehtiartikkeli, minkä kunniaksi järjestettyihin juhliin Luke ja Lorelai lähtevät New Yorkiin. Seuraavana aamuna Lorelai pelkää olevansa raskaana, koska hänen tekee mieli omenaa. Dragonfly Inn niittää mainetta ja pian majatalosta kiinnostuvat myös ostajat, joista yksi kosiskelee Lorelaita ja Sookieta konsultiksi Ranskaan. Luke ostaa Twickhammin talon hänelle ja Lorelaille, mutta peruu oston, kun luulee, että Lorelaita kiinnostaa enemmän lähtö ulkomaille töihin.


title: Gilmoren tytöt

text: Rory yrittää ensin treffailla Logania ilman sitoutumista, mutta tajuaa pian, ettei ole sellainen tyttö. Valintatilanteen edessä Logan päättää sitoutua Roryyn. Loganin perhe ei hyväksy Roryä, vaan kertoo hänelle illallisella, ettei hänestä ja Loganista voi tulla mitään pysyvää. Loganin isä, Mitchum antaa Rorylle harjoittelupaikan eräässä lehdessään ja harjoittelujakson lopussa kertoo, ettei Rorystä ikinä tule kunnollista toimittajaa, vaan ehkä hyvä apulainen jollekin. Suuttunut Rory ja Logan varastavat jahdin ja joutuvat putkaan. Rory päättää pitää vapaata Yalesta ja ilmoittaa, ettei palaa syksyllä Yaleen. Lorelai ilmoittaa, että kotiinkaan ei ole tulemista ennen kuin Rory palaa takaisin Yaleen. Rory muuttaa isovanhempiensa vierastaloon. Lorelai kosii Lukea.


title: Gilmoren tytöt

text: Luke suostuu kosintaan. Lorelai ja Rory ovat riidoissa, mutta Sookie yrittää saada heidät sopimaan kutsumalla heidän molemmat lastensa kummeiksi. Rory tuomitaan yhteiskuntapalvelukseen. Rory liittyy DAR:iin saatuaan töitä yhdistyksen toimistosta. Jess saapuu Hartfordiin kertomaan Rorylle, että on kirjoittanut novellin, joka on myös julkaistu. Rory ja Logan riitelevät, kun Logan käyttäytyy typerästi Jessiä kohtaan. Jess saa Roryn ajattelemaan elämäänsä. Emily ja Richard omaksuvat vanhemman roolin liiankin hyvin. Rory kyllästyy isoäitinsä valvovan silmän alla elämiseen ja vielä Jessin taottua järkeä häneen, Rory päättää muuttaa pois Gilmorejen talosta ja palaa Yaleen. Pian Lorelai ja Rory sopivat, joten nyt Luke ja Lorelai voivat alkaa suunnitella häitään. Luke saa tietää, että hänellä on 12-vuotias tytär April, mutta ei kerro tästä Lorelaille ennen kuin Lorelai saa itse asiasta selvää. Lorelai on löytänyt täydellisen hääpuvun ja lähes kaikki häitä varten tehdyt valmistelut on tehty, mutta Luke sanoo tarvitsevansa lisää aikaa ollakseen tyttärensä kanssa.


title: Gilmoren tytöt

text: Rory kuulee Kiitospäivänä Loganin siskolta, Honorilta, että Rory ja Logan ovat eroneet (Rory on luullut, että pari vain pitää taukoa toisistaan). Logan matelee ja pyytää apua Lorelailta saadakseen Roryn takaisin. Lorelain kirjoittama kirje auttaa ja Logan pääsee treffeille Roryn kanssa. Christopher on saanut perinnön isoisältään, joten Christopher tarjoutuu tekemmän jotain tyttöjen hyväksi. Rory ottaa vastaan isänsä tarjouksen ja pyytää häntä maksamaan Yalen päästäkseen eroon Emilyn ja Richardin talutusnuorasta. Tästäkös isovanhemmat suuttuvat ja pian perjantai-illallisilla nähdään tappelua Gilmoreiden tyyliin.


title: Gilmoren tytöt

text: Paris on päässyt Yalen lehden päätoimittajaksi, mutta pian hänen diktaattorimaisiin otteisiinsa kyllästyneet toimittajat kapinoivat ja Rorystä tulee päätoimittaja. Paris potkaisee tämän seurauksena Roryn pois ja Rory muuttaa yhteen Loganin kanssa. Loganin siskon, Honorin häissä Rory kuulee humalaisilta morsiusneidoilta, että lähes jokainen heistä vietti öitä Loganin kanssa parin ollessa tauolla. Suuttuneena tästä Rory muuttaa pois ja pyytää Parisilta majapaikkaa. Tätä kestää kuitenkin vain hetken, sillä Logan saa vakuutettua Roryn siitä, että Logan luuli heidän eronneen ja vain siksi makasi muiden kanssa. Rory ja Logan palaavat yhteen, mutta Rory ei ole täysin antanut anteeksi Loganille. Niinpä valmistumisen häämöttäessä Logan lähtee viimeiselle Elämän ja Kuoleman Prikaatin retkelle, josta hän palaa pahoin loukkaantuneena. Murtuneet luut ja kasaan painunut keuhko saavat Roryn antamaan anteeksi ja parin onnelle ei näy loppua.


title: Gilmoren tytöt

text: Logan valmistuu ja lähtee Lontooseen työskennelläkseen isäntä yrityksessä. Lane ja Zach menevät naimisiin, ja hääjuhlassa humaltunut Lorelai tilittää koko juhlaväelle pettymystään omien häidensä suhteen. Pian Lorelai esittää Lukelle vaatimuksen: Jos Luke haluaa naida Lorelain, pitää heidän karata vihille heti. Luke sanoo, ettei pysty, joten Lorelai etsii lohtua Christopherin sylistä ja sängystä.


title: Gilmoren tytöt

text: Lorelai herää Christopherin sängystä. Luke haluaa nyt karata Lorelain kanssa, mutta Lorelain kerrottua totuuden, säntää Luke lyömään Christopheria. Ikävä koettelee Roryä, joka saa ristiriitaisia viestejä Loganilta. Lane tulee raskaaksi häämatkallaan ja synnyttää myöhemmin kaksoset. Sherry haluaa takaisin GG:n elämään. Lorelai ja Christopher menevät Pariisin matkalla naimisiin ja kokeilevat avioelämää. Pari on jopa ostamassa taloa Stars Hollow'n ulkopuolelta, mutta Lorelai ei halua jättää kaupunkia, minkä Christopher lukee Luken kaipuuksi. Lorelain kirjoittama luonnetodistus Luken huoltajuusoikeudenkäyntiä varten tuntuu olevan Christopherille viimeinen pisara ja pari eroaa pian, koska Christopher on vakuuttunut, että Lorelai rakastaa yhä Lukea. Sookie tulee raskaaksi, kolmannen kerran, koska Jackson ei olekaan käynyt sterilisaatiossa, vaikka Sookie niin määräsi heti toisen lapsen syntymän jälkeen. Loganin bisnekset menevät ensin loistavasta, mutta pian yritysoston jälkeen kaikki näyttää luhistuvan. Epäonnistunut Logan sanoutuu irti perheestään ja yrittää saada töitä. Logan kosii Roryä, joka sanoo tarvitsevansa lisää aikaa. Lopulta Rory vastaa kieltävästi ja Logan päättää heidän suhteensa. Rory valmistuu, mutta työhakemukset eivät ota tulta alleen. Rory tapaa idolinsa, Christiane Amanpourin äitinsä avustuksella. Lopulta Rory saa töitä presidentinvaalikampanjasta kirjoittavana verkkotoimittajana, joka vie Roryn tien päälle. Kaupunkilaiset järjestävät Roryn lähdön kunniaksi juhlat, joiden aikana Lorelai ja Luke lähentyvät uudelleen. Sarjan päättyessä jää kuitenkin avoimeksi, mikä heidän suhteensa tila on.


title: Toyota Caldina

text: Toyota Caldina on Japanin markkinoilla myytävä farmarityyppinen henkilöauto. Caldinaa ei ole virallisesti myyty Japanin ulkopuolella.


title: Toyota Caldina

text: Ensimmäisen sukupolven Caldina oli Japanin markkinoilla myytävän Toyota Coronan farmariversio. Corona taas oli sama auto kuin Euroopan markkinoilla myyty Toyota Carinan E -malli. Euroopan markkinoilla Caldinaa vastaava malli oli Toyota Carina E:n farmariversio.


title: Toyota Caldina

text: Moottorivaihtoehdot:


title: Toyota Caldina

text: Toisen sukupolven Caldina oli edeltäjänsä tavoin farmariversio jo olemassa olevasta autosta, mutta tällä kertaa alkuperäinen auto ei enää ollut Toyota Corona vaan sen seuraaja Toyota Avensis, joten Euroopan markkinoilla Caldinaa vastaava malli oli Toyota Avensis Wagon.


title: Toyota Caldina

text: Kolmannen sukupolven Caldinalla ei enää ole mitään tekemistä Avensiksen kanssa, vaan se on täysin oma mallinsa. Se on rakennettu samalle alustalle kuin Toyota Allion ja Toyota Premio. Varustelutasoja on 4, perusmalli on S, keskitason ZT ja Z ja paras malli GT-Four.


title: Toyota Caldina

text: Caldinan malliston parhaassa GT-Four mallissa on neliveto ja 3S-GTE moottori. Myös halvempia ZT ja Z malleja on saatavissa nelivetoisena.


title: Seppo Liuttu

text: Seppo Liuttu (s. 29. joulukuuta 1956) on suomalainen entinen kestävyys- ja maastojuoksija.


title: Seppo Liuttu

text: Liuttu voitti 10 000 metrin juoksun Suomen mestaruuden Kajaanissa vuonna 1984 ajalla 28.46,77 . Lisäksi hän oli hopealla 5 000 ja 10 000 metrillä vuonna 1985. Hallissa Liuttu voitti SM-kultaa 5 000 metrillä vuonna 1977 .


title: Seppo Liuttu

text: Seuratasolla Liuttu edusti Tampereen Urheilijat -38:a.


title: Toyota Allion

text: Toyota Allion on Japanin markkinoilla myytävä keskiluokan sedan-tyyppinen henkilöauto. Se tuli myyntiin joulukuussa vuonna 2001 ja on edelleen tuotannossa. Japanin ulkopuolella Allionia ei virallisesti myydä, mutta esimerkiksi Yhdysvalloissa autotrokarit kuljettavat niitä tilauksesta suoraan Japanista.


title: Toyota Allion

text: Nimi Allion tulee englannin kielen sanoista all-in-one (kaikki yhdessä). Allion korvasi sisarmallinsa Toyota Premion kanssa Toyota Carinan Toyotan Japanin mallistossa. Se on samaan alustaan perustuvaa sisarmalliaan nuorekkaammin muotoiltu.


title: Toyota Allion

text:
Allionin 1,5- ja 1,8-litraisia malleja on saatavana sekä etuvetoisina että nelivetoisina. Vaihteistoja ovat 5-vaihteinen manuaali ja 4-portainen automaattivaihteisto.
__notoc__


title: Jessica Lange

text: Jessica Lange (s. 20. huhtikuuta 1949 Cloquet, Minnesota, Yhdysvallat) on yhdysvaltalainen kahdesti Oscar-palkittu näyttelijä. Hänet on palkittu uransa aikana myös kolmella Emmyllä, viidellä Golden Globella, SAG-palkinnolla sekä Tonylla.


title: Jessica Lange

text: Langen ensimmäinen elokuvarooli oli Dino De Laurentiisin "King Kongissa" vuonna 1976. Roolityötä pidettiin huonona, ja kriitikot arvioivat hänellä olevan paljon parempi ulkonäkö kuin lahjakkuus. Vasta viisi vuotta myöhemmin hän teki läpimurtonsa elokuvassa "Postimies soittaa aina kahdesti".


title: Jessica Lange

text: 1980- ja 1990-luvuilla Lange teki useita kiiteltyjä rooleja ja sai monia Oscar- ja Golden Globe -ehdokkuuksia. Elokuvasta "Tootsie – lyömätön lyyli" Lange voitti parhaan naissivuosan Oscarin ja Golden Globen. Lisäksi hän oli ehdolla samana vuonna parhaasta naispääosasta elokuvasta "Frances", jossa hän esitti näyttelijä Frances Farmeria. Oscar-ehdokkuudet hän sai lisäksi elokuvista "Country – katkera sadonkorjuu", "Sweet Dreams", jossa hän näytteli country-laulaja Patsy Clineä, ja "Soittorasia".


title: Jessica Lange

text: Naispääosan Oscarin ja Golden Globen Lange voitti vuoden 1994 elokuvasta "Sininen taivas". Tämän jälkeen hän on ollut enää harvakseltaan valkokankaalla.


title: Jessica Lange

text: Vuonna 1992 Lange teki Broadway-debyyttinsä Tennessee Williamsin näytelmästä "Viettelysten vaunu", joka televisioelokuvana toi Langelle Golden Globen. Vuonna 2000 Lange esiintyi Lontoossa Eugene O’Neillin näytelmässä "Pitkän päivän matka yöhön".


title: Jessica Lange

text: Lange oli naimisissa valokuvaaja Paco Granden kanssa 1970–1981. Vuodesta 1982 vuoteen 2010 hän eli näytelmäkirjailija-näyttelijä Sam Shepardin kanssa. Langella on Shepardin kanssa kaksi lasta ja balettitanssija Mihail Baryšnikovin kanssa yksi lapsi.


title: Jessica Lange

text: Lange on Unicefin hyvän tahdon lähettiläs. Hänellä on suomalaisia sukujuuria.


title: Kazakstanin jääkiekkomaajoukkue

text: Kazakstanin jääkiekkomaajoukkue edustaa Kazakstania kansainvälisissä jääkiekkoturnauksissa. Joukkueen sijoitus IIHF:n vuoden 2013 jääkiekon maailmanrankinglistalla on 16.


title: Kazakstanin jääkiekkomaajoukkue

text: Kazakstan liittyi Kansainväliseen jääkiekkoliittoon vuonna 1992. Maa lähetti joukkueen MM-turnaukseen ensimmäistä kertaa vuonna 1993, ja se pelasi korkeimmalla sarjatasolla 2004–2006 ja nousi kaudeksi 2010 takaisin A-sarjaan. Keväällä 2015 joukkue voitti 1. divisioonan ja nousee vuodeksi 2016 takaisin A-sarjaan.


title: Kazakstanin jääkiekkomaajoukkue

text: Kazakstanin paras saavutus on vuoden 1998 talviolympialaisissa saavutettu kahdeksas sija. MM-kilpailuissa maa on sijoittunut parhaimmillaan kahdenneksitoista vuonna 2005.


title: Kazakstanin jääkiekkomaajoukkue

text: Vuoden 2005 jälkeen Kazakhstan on vaihdellut vuorotellen 1.divisioonan ja pääsarjan välillä.


title: Pytonkäärmeet

text: Pytonkäärmeet (Pythonidae) on käärmeiden heimo. Siihen kuuluu yhdeksän sukua, joita kaikkia tavataan vain vanhassa maailmassa. Aikaisemmin pytonit luokitetiin jättiläiskäärmeiden Pythoninae-alaheimoon. Muista kynsikäärmeistä pytonit eroavat siten, että ne munivat. Kaikki muut kynsikäärmeet synnyttävät eläviä poikasia. Pytonnaaraat myös hautovat muniaan kiertymällä niiden ympärille. Pytonien välileuanluu on hampaallinen, alaheimossa se on hampaaton. Kookkaimmat pytonlajit ovat kaakkoisaasialainen verkkopyton, jonka tiedetään saavuttaneen lähes yhdeksän metrin pituuden, ja kalliokäärme, joka voi kasvaa 7,5 metrin mittaiseksi. Eräät muutkin pytonlajit voivat kasvaa yli 5 metriä pitkiksi.


title: Pytonkäärmeet

text: Useat pytonlajit ovat uhanalaisia. Syynä ovat metsästys nahan vuoksi sekä elinympäristöjen tuhoutuminen.


title: Sokoto

text: Sokoto on kaupunki Nigerian luoteisnurkassa ja samannimisen Nigerian osavaltion pääkaupunki.


title: Sokoto

text: Sokoto perustettiin Usman dan Fodion Gobiria vastaan vuosina 1804-8 käymän jihadin aikana. Usman perusti valtion, joka tuli myöhemmin tunnetuksi Sokoton kalifaattina ja Sokoto oli alunperin hänen poikansa, seuraajansa ja tuolloisen sotilaspäällikkönsä Muhammadu Bellon vuonna 1805 perustama sotilastukikohta. Vuonna 1815 sairastunut Usman muutti Sifawasta Sokotoon ja kuoli vuonna 1815. Hänen poikansa Muhammadu nimitettiin emiiriksi Sokotossa ja Usmanin haudasta tuli pyhiinvaelluskohde. Sokotosta tuli suurin 1800-luvun itsenäisistä afrikkalaisista valtioista ja se hallitsi tärketä Länsi-Afrikan kauppareittejä. Alkuperäisen kaupungin keskus oli Muhammadu Bellon palatsi seremoniallisen keskuskadun itäpäässä. Palatsin edustalla oli aukio, jonka ympärillä oli moskeija, tori, sekä eri virkamiesten asuntoja. Kaupunkia ympäröi tiheään asuttu maaseutu. Sokoto oli valtion tärkeä keskus, mutta sen hallitsijat viettivät aikansa myös muutaman kymmenen kilometrin päässä sijaitsevassa Wurnon kaupungissa. Jotkin alueen kaupungit erikoistuivat esimerkiksi käsitöiden valmistukseen tai kaupan alalla, mutta Sokoto tuli tunnetuksi uskonnollisen oppineisuuden ja runouden keskuksena. Sokotolaiset uskonoppineet julkaisivat yli 300 kirjaa, joista osa käsitteli alueelle levinnyttä suufilaisuutta. Suufilaisiin liikkeisiin liittyi usein käsitykset mahdista ja maailmanlopusta. Näihin liikkeisiin liittyen monet fulbet muuttivat muualle Länsi-Afrikkaan, jossa heidän jälkeläisistään käytetään nimitystä fellatat. Monet heistä olivat alun perin lähtöisin nimen omaan Sokotosta.


title: Sokoto

text: 15. maaliskuuta 1903 brittiläinen everstiluutnantti Thomas Morland johti noin 700:n hausasotilaan joukon Sokotoa vastaan. Sokoton emiiri Muhammad al-Tahirin joukot voitettiin kaupunginmuurien eteläpuolella olevalla aukiolla. Brittiläisen siirtomaahallinnon edustaja Frederick Lugard liitti Sokoton ja sen hallitsemat emiirikunnat brittiläiseen siirtomaavaltakuntaan ja Muhammad al-Tahirista tehtiin Sokoton muodollinen sulttaani. Itse Sokoton kaupungista tuli nyt vain maakunnallinen keskus, joka jäi rautateiden tai päällystettyjen maanteiden puutteessa varsin syrjään muusta maastaa. Nigeria sai itsehallinnon vuonna 1956 ja täyden itsenäisyyden vuonna 1960, jolloin heräsi joksikin aikaa myös ajatus uudesta Sokoton kalifaatista. Ajatuksen johtohahmo oli Pohjois-Nigerian pääministeri Ahmadu Bello, joka kuitenkin päätyi salamurhaajan uhriksi vuonna 1966. Vaikka ajatus kalifaatista hävisi, ovat Sokoton sulttaanit toimineet edelleen poliittisina ja uskonnollisina johtohahmoina.


title: Sokoto

text: Sokoto toimii nykyisin lukuisten eri tuotteiden, kuten kolapähkinöiden, vuohen-, lampaan- ja lehmännahkojen, durran, maapähkinöiden, puuvillan ja tupakan kaupan keskuksena. Nahasta valmistetut käsityötuotteet ovat merkittävä vientituote. Erityisen tunnettu on paikallisista vuohista valmistettu niin sanottu marokonnahka. Nahkaa valmistetaan edelleen usein perinteiseen tapaan mutavallien ympäröimissä laitoksissa, mutta kaupungissa on myös nykyaikaisempia nahkatehtaita. Lähistöllä sijaitsee sementtitehdas, jonka raaka-aineena käytetään paikallisesti runsasta kalkkikiveä. Muuhun teollisuuteen lukeutuvat teurastamot ja jäähdytyslaitetehdas.


title: Sokoto

text: Vuonna 2016 Sokoton rakennetulla kaupunkialueella oli arviolta 815 000 asukasta. Kaupunki on tärkeä fulbejen uskonnollinen keskus.


title: Sokoto

text: Kaupungissa sijaitsee vuonna 1975 perustettu Usmanu Danfodion yliopisto.


title: Toyota Raum

text:
Toyota Raum on Japanin markkinoilla myytävä pieni tila-auto. Ensimmäinen sukupolvi tuli markkinoille vuonna 1997, ja toinen sukupolvi vuonna 2003. Autossa on takana liukuovet, ja niiden ja etuovien välillä ei ole minkäänlaista pilaria. Raumia on saatavana sekä etu- että nelivetoisena. Sitä ei ole koskaan myyty Japanin ulkopuolella virallisesti.
Raumin voimanlähteenä toimii 1.5-litrainen DOHC-moottori yhdistettynä automaattivaihteistoon. Auton mallinimi tulee saksan kielen tilaa tarkoittavasta sanasta Raum.


title: Toyota Century

text: Toyota Century on Toyotan valmistama suuri neliovinen limusiini, joka on myynnissä lähinnä Japanin markkinoilla. Mallin valmistus alkoi vuonna 1967 ja ensimmäisen sukupolven mallia valmistettiin tasan 30 vuotta. Century on ollut mallihistoriansa ajan Toyotan malliston lippulaiva. Vaikka Centuryä ei viedä Japanista paljoakaan ulkomaille, sitä käyttävät monet japanilaiset diplomaatit muissa maissa. Muihin luksusautoihin kuten Rolls Royceen tai Maybachiin verrattuna Century on halpa, mutta Centuryn hintaa ei yritetty saada suureksi nimen avulla.


title: Toyota Century

text: Ensimmäisen sukupolven Century perustui vuoden 1964 Toyota Crowniin, jossa oli 2,6-litrainen V-sarjan V8-moottori. Myöhemmin moottorin koko kasvoi ja kasvoi. Ensimmäisen sukupolven Centurystä on olemassa myös L-type -versio, joka on vielä venytetty 5,3-metrinen malli. Ensimmäisen sukupolven Toyota Century -mallia valmistettiin jopa 30 vuoden ajan ja siihen tehtiin vain pieniä kosmeettisia muutoksia ja moottoripäivityksiä ajan saatossa.


title: Toyota Century

text: Korinumerot:


title: Toyota Century

text: Century suunniteltiin viimein uudelleen mallivuodeksi 1997, tosin uusi malli muistuttaa edelleen hyvin paljon edeltäjäänsä. Uutena moottorivaihtoehtona oli nyt 5,0-litrainen 280 hevosvoimaa tuottava V12-moottori 1GZ-FE. Century on edelleen ensimmäinen ja ainoa japanilainen etumoottorinen takavetoinen auto, jossa on V12-moottori.


title: Toyota Century

text: Auton valmstus lopetettiin keväällä 2017.


title: Toyota Century

text: Muotoilultaan uudempi Century muistuttaa mm. Rolls Royce Silver Spiritiä.


title: Toyota Century

text: Korinumerot


title: Toyota Century

text: Kolmannen sukupolven Century esiteltiin Tokyo Motor Show’ssa, lokakuussa 2017. Uudessa mallissa on 5,0-litrainen V8-moottori ja sen lisänä hybridijärjestelmä.


title: Juri Lotman

text:
Juri Mihailovitš Lotman (; 28. helmikuuta 1922 Petrograd – 28. lokakuuta 1993 Tartto)
oli kirjallisuustieteilijä, semiootikko, kulttuurintutkija ja Tarton yliopiston professori. Juri Lotmanin teorian mukaan kulttuurin keskeiset merkit muodostavat kulttuurille ominaisen semiosfäärin.


title: Juri Lotman

text: Juri Lotman syntyi Pietarissa vanhaan sivistyneistösukuun. Hänen äitinsä oli lääkäri ja isänsä asianajaja. Lopetettuaan oppikoulun erinomaisin arvosanoin vuonna 1939 nuori Juri alkoi opiskella Leningradin yliopiston kielitieteellisessä tiedekunnassa. Hänestä tuli venäjän ja kirjallisuuden osaston opiskelija. Vuonna 1940 Juri Lotman kutsuttiin armeijaan, ja vuosina 1941–1945 hän osallistui toiseen maailmansotaan.


title: Juri Lotman

text: Sodan jälkeen Lotman palasi Leningradiin opiskelemaan ja aloitti tutkijanuransa. Hänen ensimmäiset työnsä käsittelivät 1700–1800-luvun Venäjän kirjallisuuden ja yhteiskunnallisen ajattelun historiaa ja hänen ensimmäinen artikkelinsa, varhaista Decembrist -liikkeestä, julkaistiin vuonna 1949. Vuonna 1950 Juri Lotman valmistui erinomaisin arvosanoin maisteriksi, mutta stalinistien antisemitistisen toiminnan takia hän sai juutalaisena vain vapaadiplomin eikä päässyt aspirantuuriin.


title: Juri Lotman

text: Juri Lotmanin aviotui 1951 kirjallisuustieteilijä Zara G. Mints kanssa (1927–1990). Heillä on kolme lasta: Mihhail Lotman (1952–) on semiootikko ja poliitikko, Grigori Lotman (1953–) on taiteilija, ja Aleksei Lotman (1960–) on biologi ja poliitikko.


title: Juri Lotman

text: Lotman muutti vuonna 1950 lähtien Viroon. Hän sai vanhemman opettajan paikan Tarton opettajankoulutuslaitoksesta,ja työskenteli siellä vuodet 1950–1956. Vuosina 1952–1954 hän oli dosenttina Venäjän kirjallisuuden oppiaineessa. Vuodesta 1954 elämänsä loppuun asti Juri Lotman työskenteli Tarton yliopistossa. Opetustyön ohella hän toimi aktiivisesti Venäjän kulttuurin ja kirjallisuuden tutkijana. Hän halusi avata yhteiskunnallisen tietoisuuden rakenteet, löytää aikakauden filosofisten, poliittisten ja esteettisten aatteiden yhtenäisyyden ja niiden suhteet elämän taiteellisen osien kanssa.


title: Juri Lotman

text: Tutkimuksista syntyi Lotmanin tohtorinväitöskirja, joka hyväksyttiin vuonna 1962. Väitöskirjan lisäksi Lotman kirjoitti vuosina 1950–1960 useita muita kirjallisuustieteellisiä tutkimuksia sekä monografian. Vuodesta 1963 lähtien Lotman hoiti Tartossa professuuria, ja vuosina 1960–1977 hän toimi venäläisen kirjallisuuden laitoksen esimiehenä.


title: Juri Lotman

text: Lotman esitteli tutkimuksiaan vuonna 1980 Viron television ohjelmasarjassa "Беседы о русской культуре" ("Vestlusi vene kultuuriloost"), ja luentosarja julkaistiin myös kirjana.


title: Juri Lotman

text: Juri Lotmanista tuli semiootikko 1950-luvun lopulla, kun hän tajusi, että suurta kulttuurihistoriallista ja kokemuksellista materiaalia, jonka hän oli koonnut, ei voinut riittävän hyvin tutkia perinteisillä menetelmillä. Lotman alkoikin kiinnostua lingvistisistä ja strukturalistisista menetelmistä sekä semiotiikasta. Vuodesta 1958 lähtien hän piti yliopistossa strukturaalisen poetiikan kurssia, jossa hän ensimmäisen kerran käytti kirjallisuuden ja taiteen tutkimiseen strukturaalis-semioottista menetelmää. Uuden teorian lähtökohtat julkaistiin Lotmanin monografiassa "Lektsii po strukturalnoi poetike" (Luentoja strukturaalipoetiikasta). Tämä monografia loi perustan uudelle kirjasarjalle "Trudy po znakovym sistemam" (Tutkimuksia merkkijärjestelmistä), joka tuli nopeasti tunnetuksi ympäri maailman. Lotmanin perustama Tarton–Moskovan semioottinen koulukunta jatkoi venäläisen formalismin parhaita perinteitä.


title: Juri Lotman

text: Lotman kirjoitti vielä useita tutkimuksia. Hänen historiallisten ja kulttuurihistoriallisten tutkimustensa keskipisteenä oli 1800–1900-luvun venäläinen kirjallisuus, mm. Aleksandr Puškin. Myöhemmin hän kirjoitti useita kirjoja venäläisen kulttuurin ja olotilojen historiasta. Vuonna 1992 julkaistiin viimeinen kirja, jonka Juri Lotman omin silmin näki.


title: Juri Lotman

text: Lotmanin tutkimukset semiotiikasta ja venäläisestä kirjallisuudesta ja kulttuurista tekivät hänestä kansainvälisesti tunnetun. Lotman kirjoitti lähes yksinomaan venäjäksi mutta hänen teoksiaan on julkaistu käännöksinä vuodesta 1960-luvulta alkaen mm. Yhdysvalloissa, Britanniassa, Suomessa, Japanissa, Ranskassa, Saksassa, Sveitsissä, Espanjassa, Italiassa, Puolassa, Unkarissa ja Romaniassa. Lotmanin teoksista otetaan edelleen uusia painoksia.


title: Juri Lotman

text: Juri Lotman luennoi Helsingin yliopistossa vuosina 1987 ja 1991 sekä ISI:n kongressissa Imatralla vuonna 1992.


title: Puolan jääkiekkomaajoukkue

text: Puolan jääkiekkomaajoukkue edustaa Puolaa kansainvälisissä jääkiekkoturnauksissa. Joukkueen sijoitus IIHF:n vuosien 2016 ja 2017 jääkiekon maailmanrankingissa oli 20.


title: Puolan jääkiekkomaajoukkue

text: Vuoden 1976 maailmanmestaruuskilpailuissa Puola voitti yllätysmäisesti Neuvostoliiton 6-4, mutta tippui kuitenkin B-sarjaan. Edellisen kerran pääsarjassa Puola pelasi Ruotsissa 2002. Arvokisoista Puola on saavuttanut kaikkina aikoina kaksi EM-hopeaa: Erillisissä EM-kisoissa 1929 ja kotikisoissaan 1931, jolloin EM-mitalit jaettiin maailmanmestaruuskilpailun sijoitusten perusteella. MM-kisojen 4. sija samoista kisoista on myös joukkueen paras MM-kisasijoitus. Vuoden 1932 yhdistetyssä olympia- ja MM-turnauksessa Puola sijoittui myös neljänneksi mutta tuolloin vain neljä joukkuetta osallistui kilpailuun.


Jääkiekon 1. divisioonan maailmanmestaruuskilpailut 2001 pelattiin Grenoblessa, Ranskassa 16.–22. huhtikuuta 2001 (ryhmä A) ja Ljubljanassa, Sloveniassa (ryhmä B) 15.–21. huhtikuuta 2001. Ryhmien voittajat, Puola ja Slovenia, nousivat MM-kisoihin vuodeksi 2002. Häviäjät, Liettua ja Viro putosivat 2. divisioonaan vuodeksi 2002.


title: Shiwa 2000

text: Shiwa 2000 on suomalainen suomisaundi-tyylistä elektronista musiikkia esittävä yhtye. Kokoonpanon vakituiset jäsenet ovat Rick Timebees ja Tim Thick, joka on tuttu myös muun muassa Texas Faggott- ja Mandalavandalz-kokoonpanoista. Vierailevana muusikkona yhtyeen levyillä on esiintynyt muun muassa Bill Tema, joka on tunnettu myös taiteilijanimellä MC Vittumeitsi.


title: Shiwa 2000

text: Shiwa 2000:n esikoisalbumin "Final Truth 2020" julkaisi kotimainen Karelia Records vuonna 2000. Albumi on sittemmin loppuunmyyty, ja se on lisensoitu uusintapainoksena Intiaan. Suurin osa albumin kappaleista on tehty DOS-pohjaisella Fast Tracker 2-ohjelmalla. Sekä alkuperäinen CD-julkaisu että intialainen lisenssijulkaisu ovat harvinaisia. Intialaisessa painoksessa kansikuva on muutettu alkuperäisestä, sillä alkuperäisessä albuminkannessa on liitetty yhtyeen jäsenten kasvot mm. Shiva- ja Ganesh-jumalien ruumiisiin. Tämä taiteellinen näkemys olisi voinut saada kyseenalaisen vastaanoton Intiassa ja siksi levittäjä päätti muuttaa kansikuvaa.


title: Shiwa 2000

text: Yhtyeen toinen albumi "Runkmeditation & Perstantra" näki päivänvalon vuonna 2006 venäläisen Hippie Killer Productions -levymerkin ensijulkaisuna. Shiwa 2000:n trilogian päättävä albumi "Portinfarttijan Hyppypiertari" julkaistiin 1. huhtikuuta 2010 Hippie Killer Productionsin kautta.


title: Shiwa 2000

text: Shiwa 2000:n musiikkia kuultiin aikanaan säännöllisesti helsinkiläisen ATV-paikallistelevisiokanavan taustamusiikkina ja kanavan tunnusmusiikkina ollut "ATV Riupeloi" -kappale löytyy myös yhtyeen esikoislevyltä.


title: Dahab

text: Dahab (دهب) on Siinain niemimaan kaakkoisrannikolla sijaitseva kylä Egyptissä (koordinaatit 28,4833 N, 34,5333 W). Perinteisestä beduiinien kalastajakylästä on tullut suosittu matkailukohde kansainvälisten hotelliketjujen rakentamisen ja oheispalveluiden myötä. Lähin kansainvälinen lentokenttä sijaitsee Sharm el-Sheikhissä.


title: Dahab

text: 24. huhtikuuta 2006 kello 19.15 paikallista aikaa useita pommeja räjähti Dahabin matkailija-alueilla. Egyptin sisäministeriön mukaan 23 ihmistä kuoli, näistä kolme ulkomaalaista. Paikallisen poliisin mukaan loukkaantuneita oli jopa yli 150.


title: Suomisaundi

text: Suomisaundi (joskus myös suomisoundi, suomistyge, tai spugedelic trance) eli Freeform psytrance on nimitys eräälle psytrancetyylille, jota tuotetaan erityisesti Suomessa, missä se on myös saanut alkunsa. Se on yleensä luonteeltaan hyvin erilaista kuin muu psytrance, ja myös kaukana perinteisestä trancesta. "Suomisaundi"-tyylistä musiikkia kuunnellaan ja tuotetaan myös muun muassa Australiassa, Japanissa ja Venäjällä, mutta usein vain suomalaiset käyttävät siitä omaa nimitystään. Ulkomailla tyylisuuntaa kutsutaan monesti myös "freeform"-psytranceksi.


title: Suomisaundi

text: Tyyliltään suomisaundi on vapaamuotoista ilman tiukkoja tyylirajoja. Kappaleet ovat yleensä melodisia ja lainaavat vaikutteita vanhoista goa- ja acid trance -kappaleista. Usein tyyliin sekoitetaan myös funkia ja breaksia, sekä ääniä vanhoista tietokonepeleistä. Mukaan kappaleisiin samplataan kummallisia ääniefektejä, rumpufillejä ja usein myös puhetta suomeksi tai englanniksi. Lähes poikkeuksetta kappaleissa, tai ainakin niiden nimissä, korostuu itseironia tai huumori.


title: Suomisaundi

text: Suomisaundi-käsite alkoi elää 1990-luvun loppupuolella, vaikka sen juuret ulottuvatkin 1990-luvun alkuun. Tyylisuuntauksen kehittelijöitä ja edelläkävijöitä ovat muiden muassa kokoonpanot Flippin' Bixies, Texas Faggott ja Squaremeat.


title: Suomisaundi

text: Suomalaisista levy-yhtiöistä Exogenic Records ja Freakdance Records ovat julkaisseet pääasiassa suomisaundi-tyylistä musiikkia. Vuodesta 2006 asti Exogenic Records on ollut osa Exogenic Music Groupia, johon kuuluvat myös Exogenic Breaks, XO Records ja Terra Recordings, joista jokainen on keskittynyt erilaiseen musiikkiin. Itse Exogenic Records on julkaissut vuonna 2007 kaksi albumia, Kiwan "On The Frequencyn" ja Highpersonic Whomenin "Push The Limitin", joista molemmat edustavat pääasiassa progressiivisen psytrancen ja housen tyylejä.


title: Suomisaundi

text: Japanissa 6-Dimension Soundz on keskittynyt julkaisemaan pääasiassa suomisaundia. Australialaisen Sonic Dragon Recordsin sub-label Faerie Dragon Records on myös pitkälti keskittynyt suomalaisten artistien tuotannon julkaisemiseen. Monet suositut suomisaundia tuottavat artistit eivät kuitenkaan ole koskaan levyttäneet, vaan julkaisevat musiikkiaan ilmaiseksi MP3-muodossa Internetiin. Antiscarp Records on tunnettu siitä, että kyseisen levy-yhtiön kotisivuilta on vapaasti ladattavissa korkealaatuisina MP3-tiedostoina kymmeniä suomisaundi-levyjä. Vuonna 2007 Antiscarp julkaisi myös kolme albumia konkreettisessa muodossa CD:nä.


title: Sähköoppi

text: Sähköoppi on fysiikan haara, joka tutkii sähköilmiöitä tai laajemmassa mielessä sähkömagneettiseen vuorovaikutukseen liittyviä ilmiöitä. Sen osa-alueita ovat sähköstatiikka, sähködynamiikka ja sähkömagnetismi. Siihen liittyviä sovellusalueita ovat sähkövoimatekniikka ja elektroniikka.


title: Sähköoppi

text: Sähköopin tärkeimpiä peruskäsitteitä ja suureita ovat sähkövaraus, sähkövirta, sähkökenttä ja jännite. Myös magnetismin tutkimus liittyy läheisesti sähköoppiin. Sähköopissa käsitellään myös virtapiirejä ja niiden komponentteja kuten generaattoreja ja virtalähteitä, vastuksia, käämejä ja kondensaattoreita.


title: USS Colen pommi-isku

text: USS Colen pommi-isku on Yhdysvaltain laivaston Arleigh Burke -luokan ohjushävittäjää "USS Colea" vastaan tehty terrori-isku Jemenissä aamulla 12. lokakuuta 2000, kun alus oli tankkausta varten ankkurissa Adenin satamassa.


title: USS Colen pommi-isku

text: Aamulla 12. lokakuuta kapteeni Kirk Lippoldin komennuksessa ollut "USS Cole" saapui Adenin satamaan rutiininomaista tankkausta varten. Alus kiinnittyi satamaan kello 09.30 paikallista aikaa ja laivan tankkaus alkoi tuntia myöhemmin.


title: USS Colen pommi-isku

text: Noin kello 11.18 Al-Qaidan palkkalistoilla olleet Ibrahim al-Thawr ja Abdullah al-Misawa ajoivat "USS Colen" satamanpuoleista kylkeä kohti veneellä, johon oli kuormattu noin 200-300 kiloa räjähteitä. Lukuisista varoituksista ja kielloista huolimatta vene lähestyi ja osuessaan hävittäjän kylkeen räjähti. Laivan kapyysi, jossa valtaosa laivan miehistöstä oli paraikaa lounastamassa, kärsi iskussa pahasti.


title: USS Colen pommi-isku

text: Iskussa kuoli 17 ja haavoittui 39 yhdysvaltalaista merimiestä. Räjähdys sai aikaan aluksen kylkeen noin 12 m × 12 m kokoisen reiän, joka aiheutti suuren vuodon laivan konetiloihin. Vuoto saatiin hallintaan iltaan mennessä. Myöhemmin sukeltajat kävivät vielä tarkastamassa laivan rungon ja kölin, jotka eivät kuitenkaan olleet kärsineet iskussa vahinkoja. Loukkaantuneet merimiehet kuljetettiin Yhdysvaltain armeijan Landstuhl Regional Medical Center-nimiseen sairaalaan Saksaan, josta heidät myöhemmin tuotiin takaisin Yhdysvaltoihin. "USS Colen" vei pois norjalainen MV-2 Blue Marlin -niminen raskaskuljetusalus.


Jääkiekon 1. divisioonan maailmanmestaruuskilpailut 2002 pelattiin Eindhovenissa, Alankomaissa (ryhmä A) sekä Székesfehérvárissa ja Dunaújvárosissa Unkarissa (ryhmä B) 14.–20. huhtikuuta 2002. Ryhmien voittajat, Valko-Venäjä ja Tanska, nousivat MM-kisoihin vuodeksi 2003. Häviäjät, Etelä-Korea ja Kiina, putosivat 2. divisioonaan vuodeksi 2003.


title: Sjarhei Ljah’ovitš

text: Sjarhei Pjatrovitš Ljah’ovitš (, , s. 29. toukokuuta 1976 Vitsebsk, Valko-Venäjä) on valkovenäläinen nyrkkeilijä ja entinen WBO-liiton raskaan sarjan maailmanmestari. Ammattilaisurallaan hän on 26 ottelustaan voittanut 23 ja hävinnyt kolme.


title: Sjarhei Ljah’ovitš

text: Amatöörinä Ljah’ovitš saavutti 145 voittoa ja kärsi 15 tappiota. Hän edusti maataan 1996 Atlantan olympialaisissa ja vuotta myöhemmin Budapestin MM-kisoissa, missä hän saavutti pronssia. Ljah’ovitšin managerina toimii Ivailo Gotsev, jonka siipien suojassa on myös nigerialainen Samuel Peter.


title: Sjarhei Ljah’ovitš

text: Ammattilaiseksi Ljah’ovitš ryhtyi vuoden 1998 lopulla. Monen vuoden ajan Ljah’ovitš voitti kaikki ottelunsa ja marraskuussa 2001 hän voitti Friday Ahunanyan NABAn raskaan sarjan mestaruusottelussa. Ensimmäisen tappionsa hän kärsi kesäkuussa 2002 Maurice Harrisille. 1. huhtikuuta vuonna 2006 Ljahovitš voitti WBO-liiton raskaan sarjan maailmanmestaruusottelussa Clevelandissa silloisen hallitsevan mestarin amerikkalaisen Lamon Brewsterin pistein 115–113, 115–112 ja 117–110. 4. marraskuuta hän hävisi mestaruutensa viimeisen erän tyrmäyksellä amerikkalaiselle Shannon Briggsille.


title: Sjarhei Ljah’ovitš

text: Ljah’ovitš palasi helmikuussa 2008 kehään otteluun pääsystä WBA-titteliotteluun, mutta hävisi venäläiselle Nikolai Valujeville tuomariäänin täyden ajan jälkeen.


title: Sjarhei Ljah’ovitš

text: Ljah’ovitš otteli elokuussa 2011 suomalaista Robert Heleniusta vastaan ja hävisi ottelun 9. erässä tyrmäystappiolla.


title: Hasim Rahman

text: Hasim Shariff Rahman (s. 7. marraskuuta 1972 Baltimore, Yhdysvallat) on yhdysvaltalainen nyrkkeilijä.


title: Hasim Rahman

text: Rahman aloitti uransa verraten myöhäisellä iällä, 20-vuotiaana, ja otteli amatöörinä vain kymmenen ottelua ennen ryhtymistään ammattilaiseksi 22-vuotiaana joulukuussa 1994. Kokemattomuudestaan huolimatta Rahman voitti 12:sta ensimmäisestä ammattilaisottelustaan 11 tyrmäyksellä.


title: Hasim Rahman

text: Heinäkuussa 1997 Rahman voitti USBAn alueellisen raskaansarjan mestaruuden tyrmättyään Jeff Woodenin yhdeksännessä erässä, ja saman vuoden marraskuussa hän voitti IBF:n mannertenvälisessä mestaruusottelussa Obed Sullivanin. Rahman puolusti molempia mestaruuksiaan Jesse Fergusonia ja Steve Pannellia vastaan kunnes kärsi joulukuussa 1998 David Tualle uransa ensimmäisen tappion kiistanalaisella teknisellä tyrmäyksellä 10. erässä. Marraskuussa 1999 hän kärsi uransa toisen tappion Oleg Maskajeville. Tappionsa myötä hän putosi pois "Ring Magazine" -lehden kymmenen parhaan listalta. Maaliskuussa 2003 Rahman voitti Marylandin raskaan sarjan mestaruuden 10-eräisessä kamppailussa Marion Wilsonia vastaan. Seuraavassa ottelussaan hän voitti WBU-liiton mestaruuden silloiselta mestarilta Corrie Sandersilta seitsemännen erän tyrmäyksellä ja nousi takaisin Ring Magazinen arvostetulle listalle.


title: Hasim Rahman

text: 22. huhtikuuta vuonna 2001 Rahman kohtasi hallitsevan mestarin Lennox Lewisin Brakpanissa, Etelä-Afrikassa WBC:n, IBF:n ja IBO:n tunnustamassa maailmanmestaruusottelussa. Rahman tyrmäsi Lewisin viidennessä erässä. Voittonsa myötä Rahmanista tuli Muhammad Alin ja Mike Tysonin jälkeen kolmas muslimi raskaansarjan maailmanmestari. Lewisin sopimuksessa oli pykälä välittömästä uusintaottelusta, mikäli hän häviäisi kamppailun, kun taas Rahman ja hänen uusi promoottorinsa Don King olivat suunnitelleet, että Rahman puolustaisi titteliään vähintään yhtä vastustajaa vastaan ennen Lewisiä. Rahman oli kaavaillut vastustajakseen muun muassa Mike Tysonia. Lewis vei kiistan liittovaltion oikeuteen ja ratkaisu päätyi hänen hyväkseen. Rahman ja Lewis kohtasivat uudelleen samana vuonna 17. marraskuuta Las Vegasissa. Tällä kertaa Lewis tyrmäsi Rahmanin neljännessä erässä.


title: Hasim Rahman

text: Seuraavassa ottelussaan Rahman kohtasi 1. kesäkuuta vuonna 2002 Evander Holyfieldin, joka ennen Rahmania oli menettänyt maailmanmestaruutensa Lewisille. Holyfieldin voimakas päähän kohdistunut isku sai aikaan Rahmanin vasemman silmän tienoille epänormaalin kokoisen kyhmyn, minkä johdosta ottelu keskeytettiin seitsemännen erän jälkeen ja voittaja ratkaistiin tuomarien pistekorteille. Holyfield voitti niukasti pistein 64–69, 67–66 ja 64–69.


title: Hasim Rahman

text: Seuraavassa ottelussaan Philadelphiassa 29. maaliskuuta vuonna 2003 Rahman kohtasi toisen kerran urallaan David Tuan. Ottelu päättyi ratkaisemattomaan pistein 112–116, 116–112 ja 114–114. Monet asiantuntijat pitivät Rahmania voittajana ja saman vuoden kesäkuussa hänet kohotettiin WBC-liiton ykköshaastajaksi. 13. joulukuuta Rahman otteli entistä WBA:n maailmanmestaria John Ruizia vastaan väliaikaisesta maailmanmestaruudesta. Hän lähti otteluun ennakkosuosikkina, mutta oli huonossa kunnossa ja hävisi tuomarien yksimielisellä päätöksellä. Tappionsa jälkeen Rahman voitti neljä heikomman tason ottelijaa yrittäen saada itseään parempaan kuntoon. 13. marraskuuta 2004 hän kohtasi Kali Meehanin ottelussa, jonka voittajan oli määrä nousta ykköshaastajaksi vähintäänkin yhden suuren liiton listoilla. Rahman voitti New Yorkin Madison Square Gardenilla käydyn kamppailun tyrmäyksellä neljännessä erässä.


title: Hasim Rahman

text: Voittonsa johdosta WBC-liitto kohotti Rahmanin Vitali Klytškon ykköshaastajaksi. Ottelu oli alun perin määrä järjestää 30. huhtikuuta vuonna 2005, mutta Klytško loukkasi harjoituksissa itsensä ja ottelu siirrettiin käytäväksi 18. kesäkuuta. Ottelupäivän lähestyessä Klytško kuitenkin ilmoitti, ettei hän ole täysin toipunut vammastaan, joten kohtaamista siirrettiin viikolla eteenpäin. Siirron jälkeen Klytškon lääkäri ilmoitti, että vamma vaatii leikkaushoitoa ja seuraavaksi päivämääräksi määrättiin 12. marraskuuta. Kolmannen ottelusiirron jälkeen Rahman otteli välillä 13. elokuuta WBC:n väliaikaisesta maailmanmestaruudesta, jonka haltijan oli määrä kohdata Klytško tämän toivuttua, kakkoshaastaja Monte Barrettia vastaan ja voitti tämän tuomarien yksimielisellä päätöksellä. Rahmanin voiton myötä Klytškon oli määrä menettää tittelinsä, mikäli hän ei kohtaisi tätä seuraavassa ottelussaan. Ennen sovittua ottelupäivämäärää Klytško kuitenkin ilmoitti lopettavansa uransa, ja seuraavan vuoden maaliskuussa WBC-liitto päätti myöntää tittelin Rahmanille.


title: Hasim Rahman

text: Vaikka Rahman oli mestari, oli hänen taloudellinen tilanteensa tullut heikoksi, sillä Klytško-ottelun peruunnuttua hän ei saanut 4,2 miljoonan dollarin palkkiotaan, mitä olisi kipeästi tarvinnut, sillä Rahman oli julistettu lokakuussa konkurssiin oikeussalitaistelussa omaa promoottoriaan Don Kingiä vastaan. Oikeudenkäynnin ollessa kesken King toimi yhä Rahmanin promoottorina, joka vastaa muun muassa nyrkkeilijän palkkioista ja rahoituksesta. Saman vuoden joulukuussa oikeustaisto saatiin päätökseen ja Rahmanin ja Kingin sopimus purkautui, ja Rahman sai solmia sopimuksen promoottori Bob Arumin "Top Rank Boxing" -yhtiön kanssa.


title: Hasim Rahman

text: Rahman palasi puolustamaan mestaruuttaan 18. maaliskuuta 2006 Atlantic Cityssä James Toneya vastaan. Ottelu päättyi ratkaisemattomaan ja hän sai pitää vyönsä.


title: Hasim Rahman

text: Uudelleen Rahman astui kehään puolustamaan mestaruuttaan 12. elokuuta Las Vegasissa kazakstanilaista Oleg Maskajevia vastaan. Maskajev voitti ottelun teknisellä tyrmäyksellä 12. erässä ja Rahman menetti mestaruutensa. Rahman palasi kehään 16. heinäkuuta, jolloin hän kohtasi James Toneyn uudelleen. Ottelu päättyi Rahmanin tekniseen tappioon 3. erässä.


title: Hasim Rahman

text: Seuraavan kerran Rahman nousi kehään vuoden 2008 joulukuun 13. päivänä. Ottelussa hän hävisi raskaansarjan hallitsevalle mestarille Volodymyr Klytškolle teknisellä tyrmäyksellä 7. erässä.


title: Jake LaMotta

text: Jake LaMotta, oikealta nimeltään Giacobbe LaMotta (10. heinäkuuta 1922 Lower East Side, New York – 19. syyskuuta 2017 Miami, Florida) oli yhdysvaltalainen nyrkkeilijä ja keskisarjan maailmanmestari, joka kunnostautui uransa jälkeen myös näyttelijänä ja stand up -koomikkona. Hän otteli ammattilaisena 106 ottelua, joissa saavutti 83 voittoa (30 tyrmäyksellä), 19 tappiota ja neljä ratkaisematonta. Vuonna 1980 ilmestyi LaMottan elämästä kertova elokuva "Kuin raivo härkä", jossa häntä esitti Robert De Niro.


title: Jake LaMotta

text: LaMotta syntyi italialaisille vanhemmille Lower East Sidessa 1922. Hänen isänsä, joka oli kotoisin Messinasta, oli muuttanut Lower East Sideen ensimmäisen maailmansodan jälkeen. Hän työskenteli kaupittelijana Philadelphiassa, jonne perhe oli muuttanut LaMottan ollessa 6–8-vuotias. LaMottan äiti oli amerikanitalialainen, jonka vanhemmat olivat muuttaneet Napolista Lower East Sideen, jossa pariskunta tapasi toisensa. LaMotta muutti myöhemmin Philadephiasta takaisin Lower East Sideen ja vietti lapsuutensa Rocky Grazianon kanssa tehden pikkuvarkauksia. He viettivät aikaa myös Coxsackien esikaupungin koulukodissa. Muutettuaan Bronxiin LaMotta jatkoi rikollisuutta ja varasteli muun muassa 16-vuotiaana hanoja tyhjistä vuokrataloista. Koulussa hän ei menestynyt ja jätti sen kesken 10. luokan aikana. LaMotta yritti myös ryöstää paikallista vedonvälittäjää, mutta sitä vastoin oli lyönyt hänet putkella tajuttomaksi ja varastanut huomaamattaan tyhjän lompakon. LaMotta teki myös varkauksia ystävänsä kanssa, joka työskenteli mafialle.


title: Jake LaMotta

text: LaMotta aloitti nyrkkeilyn jo 8-vuotiaana, kun hänen isänsä laittoi hänet ottelemaan muita naapuruston poikia vastaan aikuisten viihdytykseksi. Kerrotaan, että katsojien LaMottan ottelujen jälkeen kehään heittämän kolikot auttoivat perhettä maksamaan kotinsa vuokran.


title: Jake LaMotta

text: LaMottan kiinnostus nyrkkeilemiseen lähti Coxsackien koulukodissa, josta päästyään pois hän päätti ryhtyä ammattilaiseksi. LaMotta ryhtyi harjoittelemaan Teasdale Athletic Club salissa nyrkkeilyä ystävänsä Pete Petrellan kanssa. Hän aloitti nyrkkeilemään aluksi amatööriturnauksissa raskaassasarjassa, josta LaMotta ei saanut rahaa. Sittemmin LaMottan suurimmaksi saavutukseksi nousi 1939 New York Journal-Americanin sponsoroiman Diamond Beltin raskaan keskisarjan mestaruus.


title: Jake LaMotta

text: Ammattilaiseksi LaMotta ryhtyi vuonna 1941, 19-vuotiaana. 15 ensimmäisestä ammattilaisottelustaan 14 päättyi hänen voittoonsa ja yksi ratkaisemattomaan. Hän voitti muun muassa kokoneemmat vastustajansa Tony Gillon ja Joe Baynesin tuomariäänin, sekä raskaansarjan ottelijan Joe Fredericksin. Ensimmäisen tappionsa LaMotta kärsi tuomarien päätöksellä Jimmy Reevesille 24. syyskuuta 1939. AP-uutistoimisto raportoi yleisön buuanneen päätökselle 20 minuutin ajan.


title: Jake LaMotta

text: 2. lokakuuta 1942 New Yorkissa LaMotta kohtasi urallaan ensimmäisen kerran Sugar Ray Robinsonin. 10-eräinen ottelu päättyi Robinsonin voittoon tuomarien ollessa yksimielisiä. Seuraavan vuoden helmikuussa Robinson ja LaMotta kohtasivat kahdesti Detroitissa. Ensimmäisen, 10-eräisen, kohtaamisen LaMotta voitti tuomaripistein 52-47, 57-49 ja 55-45 ja Sugar Ray Robinson sai tyytyä tuolloin 42:ssa ammattilaisottelussaan ensimmäiseen tappioonsa. Ottelun jälkeen "The Ring" urheilulehden toimittaja Matt Fleischer listasi hänet ranking ykköseksi keskisarjan ottelijoista. Lisäksi "The Ring" valitsi ottelun vuoden yllätykseksi. Kolme viikkoa myöhemmin käydyn toisen kamppailun Robinson taas voitti tuomariäänin.


title: Jake LaMotta

text: Vaikka LaMotta hävisikin Robinsonille, oli hänellä vuosien aikana kiirettä voittaessaan toisensa perään kovempia maailmanluokan nyrkkeilijöitä muiden muassa George Kochan, entinen Robinsonin ykköshaastaja Tommy Bell, Bert Lytell, Jose Basora, Bob Satterfield, Holman Williams ja Tony Janiro. Lisäksi LaMotta otteli entistä välisarjan maailmanmestaria Fritzie Zivicia vastaan neljästi, joista hän voitti kolme. Kaksikon ensimmäinen ottelu käytiin Pittsburghissa kesäkuussa 1943. 10-eräinen ottelu päättyi LaMottan voittoon hajaäänin. Sen sijaan toisessa ottelussa kuukautta myöhemmin LaMotta kärsi Zivicille tappion hajaäänin. Seuraavan kerran kaksikko kohtasi marraskuussa 1943 New Yorkissa, jolloin LaMotta oli parempi toistamiseen hajaäänin. LaMotta kohtasi Zivicin vielä neljännen kerran heti perään tammikuussa 1944 Detroitissa. Tällä kertaa ottelu oli selkeämpi edelliseen nähden LaMottan voittaessa päätöksen yksimielisesti.


title: Jake LaMotta

text: Zivicin jälkeen LaMotta ja Robinson kohtasivat vielä kaksi kertaa 23. helmikuuta ja 26. syyskuuta 1945. Heidän välinen neljäs ottelu käytiin New Yorkissa, jossa LaMotta kärsi 10-eräisessä ottelussa tappion tuomariäänin. Päätös oli yksimielinen. Sen sijaan heidän viides ottelu käytiin Chicagossa. Tällä kertaa ottelu kesti 12-erää, jossa Robinson oli jälleen parempi, tällä kertaa hajaäänin.


title: Jake LaMotta

text: Huolimatta LaMottan menestyksekkäistä otteista ja kovatasoisista sijoituksista ranking-listoilla, hän ei meinannut millään päästä ottelemaan maailmanmestaruudesta. LaMotta oli pitkään kieltäytynyt tekemästä yhteistyötä nyrkkeilybisnestä hallineen mafian kanssa. Hän kuitenkin tuskastuneena lupautui lopulta häviämään tahallaan Billy Foxille, jotta pääsi titteliotteluun. Fox oli osana Frank Palermon hallinnoimaa mafiaa, joka oli kyseenalaisesti voittanut urallaan 36 ottelua peräkkäin, kunnes hävisi raskaan keskisarjan mestaruusottelun Gus Lesnevichille. Päivä ennen LaMotta-Fox ottelua vedonlyönnissä Fox oli suosikki kertoimella 11:5 ja tuntia ennen 3:1 Foxille. Tämän jälkeen vedonlyöntivälittäjät eivät suostuneet enää ottamaan vastaan vedonlyöntiä Foxin hyväksi. Se herätti suurta epäilystä NYSACin puhemiehessä Eddie Eaganissa, joka kävi varoittamassa ennen ottelua molempia ottelijoita. LaMotta oli kuitenkin maksanut Palermolle 20 000 dollaria hävitäkseen ottelun. LaMotta hävisi ottelun neljännessä erässä teknisellä tyrmäyksellä. NYSACin johtoporras ei hyväksynyt tapahtumaa ja antoi LaMottalle ottelukiellon.


title: Jake LaMotta

text: Foxille hävityn sopuottelun jälkeen LaMotta palasi nyrkkeilykehään 1. kesäkuuta 1948 Ken Striblingiä vastaan. Hän voitti ottelun teknisellä tyrmäyksellä viidennessä erässä. LaMotta voitti myös seuraavat kaksiottelua teknisellä tyrmäyksellä Burl Charitya ja Johnny Colania vastaan. LaMotta otteli vielä kaksi ottelua vuonna 1948, joista molemmat päättyivät tuomariäänin voittoon. Vern Lesteriä vastaan hajaäänin ja Tommy Yaroszia vastaan yksimielisellä päätöksellä.


title: Jake LaMotta

text: Vuoden 1949 LaMotta aloitti tappiolla hävittyään Kanadassa käydyn 10-eräisen ottelun Laurent Dauthuillelle tuomariäänin. Myös toinen ottelu oli LaMottalle hieman hankala ranskalaista Robert Villemainia vastaan, jonka hän kuitenkin voitti hajaäänin. Huhtikuussa 1949 LaMotta kohtasi toisen kerran O'Neill Bellin, jonka hän oli voittanut aikaisemmin tyrmäyksellä lähes kolme vuotta sitten. LaMotta voitti myös toisen miesten välisen ottelun tyrmäyksellä neljännessä erässä. Toukokuussa hän kohtasi vielä Joey DeJohnin, jonka LaMotta voitti teknisellä tyrmäyksellä kahdeksannessa erässä.


title: Jake LaMotta

text: Viimein, 16. kesäkuuta vuonna 1949, LaMotta kohtasi maailmanmestaruusottelussa Marcel Cerdanin Briggs Stadiumilla, Detroitissa. Ennen ottelua vedonlyönti oli suosinut Cerdania, mutta lehdistö oli huomauttanut LaMottan otelleen 15 kertaa Detroitissa ja hävinneen vain kerran. Cerdan loukkasi omien sanojensa mukaan olkapäänsä ensimmäisessä erässä LaMottan lyötyä hänet maihin. Cerdan uskoi kykenevänsä voittamaan pääosin yhdellä kädellä. Viisitoistaeräinen mestaruusottelu päättyi kymmenennessä erässä LaMottan voittoon, kun Cerdainin kulmamiehet luovuttivat ottelun. LaMotta julistettiin NBA:n keskisarjan maailmanmestariksi. Heidän oli määrä kohdata uudelleen 28. syyskuuta 1949, mutta LaMotta loukkasi olkapäänsä kuusi päivää ennen ottelua. Uusi ajankohta julkistettiin olevan 2. joulukuuta. Cerdan kuoli 27. lokakuuta 1949 Yhdysvaltoihin matkalla olleen lentokoneen pudottua.


title: Jake LaMotta

text: 26. kesäkuuta 1950 LaMotta sopi Euroopan keskisarjan mestarin Tiberio Mitrin kanssa New Yorkin nyrkkeilykomissio NYSACin keskisarjan mestaruusottelusta. LaMottan oli alun perin määrä puolustaa NBA:n mestaruuttaan Rocky Grazianoa vastaan, joka joutui vetäytymään kuukautta ennen sovittua aikaa murtuneen käden vuoksi. 12. heinäkuuta Madison Square Gardenilla käyty ottelu oli viisitoistaeräinen. LaMotti onnistui puolustamaan ensimmäistä kertaa mestaruuttaan voitettuaan ottelun tuomariäänin.